Avis juridique important

|

31996L0038

Οδηγία 96/38/ΕΚ της Επιτροπής της 17ης Ιουνίου 1996 για την προσαρμογή στην τεχνική πρόοδο της οδηγίας 76/115/ΕΟΚ του Συμβουλίου σχετικά με την προσέγγιση των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 187 της 26/07/1996 σ. 0095 - 0105

ΟΔΗΓΙΑ 96/38/ΕΚ ΤΗΣ ΕΠΙΤΡΟΠΗΣ της 17ης Ιουνίου 1996 για την προσαρμογή στην τεχνική πρόοδο της οδηγίας 76/115/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 95/54/ΕΚ της Επιτροπής (2), και ιδίως το άρθρο 13 παράγραφος 2,την οδηγία 76/115/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα (3), όπως τροποποιήθηκε τελευταία από την οδηγία 90/629/ΕΟΚ της Επιτροπής (4), και ιδίως το άρθρο 3,Εκτιμώντας:ότι η οδηγία 76/115/ΕΟΚ είναι μία από τις επιμέρους οδηγίες της διαδικασίας έγκρισης ΕΟΚ τύπου, η οποία έχει θεσπισθεί από την οδηγία 70/156/ΕΟΚ 7 ότι, συνεπώς, οι διατάξεις που καθορίζει η οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές ενότητες των οχημάτων ισχύουν στην παρούσα οδηγία 7ότι, συγκεκριμένα το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν να επισυνάπτεται σε κάθε επιμέρους οδηγία έγγραφο πληροφοριών, στο οποίο ενσωματώνονται τα σχετικά σημεία του παραρτήματος Ι της εν λόγω οδηγίας, και, επίσης, ένα πιστοποιητικό έγκρισης τύπου βασισμένο στο παράρτημα VI, της προαναφερόμενης οδηγίας έτσι ώστε να μπορεί να μηχανογραφηθεί η έγκριση τύπου 7ότι είναι δυνατόν να βελτιωθεί η προστασία που προβλέπεται για τους επιβάτες από την εκτίναξή τους σε περίπτωση ατυχήματος, εάν απαιτηθεί ελάχιστος αριθμός ζωνών κάτω του υπογαστρίου με συσπειρωτήρες για όλες τις στραμμένες προς τα εμπρός και προς τα πίσω θέσεις καθημένων σε μηχανοκίνητα οχήματα κατηγοριών Μ2 και Μ3 (με εξαίρεση όσα οχήματα έχουν μελετηθεί, συγχρόνως, για αστική χρήση και για ορθίους επιβάτες), όπως προβλέπεται στην οδηγία 90/628/ΕΟΚ της Επιτροπής (5) 7ότι η έναρξη ισχύος μιας τροποποίησης της οδηγίας 77/541/ΕΟΚ του Συμβουλίου (6), όπως τροποποιήθηκε τελευταία από την οδηγία 90/628/ΕΟΚ, για να απαιτούνται αυτές οι ζώνες ασφαλείας στα οχήματα των κατηγοριών Μ2 και Μ3 εξαρτάται από την προσαρμογή στην τεχνική πρόοδο της οδηγίας 71/408/ΕΟΚ του Συμβουλίου (7), όπως τροποποιήθηκε τελευταία από την οδηγία 81/577/ΕΟΚ (8), σχετικά με την αντοχή των καθισμάτων και της οδηγίας για τις αγκυρώσεις των ζωνών ασφαλείας 7ότι γίνεται παραπομπή στην οδηγία 74/60/ΕΟΚ του Συμβουλίου (9), όπως τροποποιήθηκε τελευταία από την οδηγία 78/632/ΕΟΚ της Επιτροπής (10), για τον εσωτερικό εξοπλισμό των μηχανοκίνητων οχημάτων 7ότι τα μέτρα που προβλέπονται στην παρούσα οδηγία συμφωνούν με την επιτροπή για την προσαρμογή στην τεχνική πρόοδο που έχει συκγροτηθεί από την οδηγία 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 76/115/ΕΟΚ τροποποιείται ως εξής:1. Το άρθρο 1 αντικαθίσταται από το ακόλουθο κείμενο:«Άρθρο 1Η παρούσα οδηγία ισχύει για τις αγκυρώσεις των ζωνών ασφαλείας των μηχανοκίνητων οχημάτων που προορίζονται για ενηλίκους χρήστες των προς τα εμπρός και προς τα πίσω κατανεμημένων καθισμάτων.»2. Στο άρθρο 2 το «παράρτημα Ι» αντικαθίσταται από το «παράρτημα ΙΙ 7 Α».3. Στα άρθρα 3 και 4 τα «παραρτήματα Ι, ΙΙΙ και ΙV» αντικαθίστανται από τα «παραρτήματα».4. Τα παραρτήματα τροποποιούνται σύμφωνα με το παράρτημα της παρούσας οδηγίας.Άρθρο 2 1. Από την 1η Ιανουαρίου 1997, τα κράτη μέλη δεν μπορούν, για λόγους συνδεόμενους με τις αγκυρώσεις των ζωνών ασφαλείας:- να αρνούνται, για κάποιο τύπο μηχανοκίνητου οχήματος, τη χορήγηση έγκρισης ΕΟΚ τύπου ή την εθνική έγκριση τύπου, ή- να απαγορεύουν την ταξινόμηση, πώληση ή θέση σε κυκλοφορία οχημάτων,εφόσον οι αγκυρώσεις σε αυτόν τον τύπο οχήματος ή σε αυτά τα οχήματα πληρούν τις απαιτήσεις της οδηγίας 76/115/ΕΟΚ, όπως τροποποιείται από την παρούσα οδηγία.2. Από την 1η Οκτωβρίου 1999, για οχήματα κατηγορίας Μ2 με μέγιστη μάζα το πολύ 3 500 kg και από την 1η Οκτωβρίου 1997 για όλα τα υπόλοιπα οχήματα, τα κράτη μέλη:- δεν χορηγούν πλέον έγκριση ΕΟΚ τύπου και- μπορούν να αρνηθούν τη χορήγηση εθνικής έγκρισης τύπου,για λόγους συνδεόμενους με τις αγκυρώσεις των ζωνών ασφαλείας, εφόσον δεν πληρούνται οι απαιτήσεις της οδηγίας 76/115/ΕΟΚ, όπως τροποποιείται από την παρούσα οδηγία.3. Από την 1η Οκτωβρίου 2001, για οχήματα κατηγορίας Μ2 με μέγιστη μάζα το πολύ 3 500 kg και από την 1η Οκτωβρίου 1999 για όλα τα υπόλοιπα οχήματα κατηγορίας Μ, τα κράτη μέλη:- θεωρούν τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 70/156/ΕΟΚ άκυρα για τους σκοπούς του άρθρου 7 παράγραφος 1 της εν λόγω οδηγίας, εφόσον δεν πληρούνται οι απαιτήσεις της παρούσας οδηγίας και- μπορούν να αρνηθούν την ταξινόμηση, πώληση ή θέση σε κυκλοφορία νέων οχημάτων, τα οποία δεν συνοδεύονται από πιστοποιητικό συμμόρφωσης σύμφωνα με την οδηγία 70/156/ΕΟΚ,Άρθρο 3 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία έως τις 31 Δεκεμβρίου 1996, αμέσως δε ενημερώνουν σχετικώς την Επιτροπή.Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου που θεσπίζουν στο πεδίο που διέπεται από την παρούσα οδηγία.Άρθρο 4 Η παρούσα οδηγία τίθεται σε ισχύ την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5 Η παρούσα οδηγία απευθύνεται στα κράτη μέλη.Βρυξέλλες, 17 Ιουνίου 1996.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 42 της 23. 2. 1970, σ. 1.(2) ΕΕ αριθ. L 266 της 8. 11. 1995, σ. 1.(3) ΕΕ αριθ. L 24 της 30. 1. 1976, σ. 6.(4) ΕΕ αριθ. L 341 της 6. 12. 1990, σ. 14.(5) ΕΕ αριθ. L 341 της 6. 12. 1990, σ. 1.(6) ΕΕ αριθ. L 220 της 29. 8. 1977, σ. 95.(7) ΕΕ αριθ. L 221 της 12. 8. 1974, σ. 1.(8) ΕΕ αριθ. L 209 της 29. 7. 1981, σ. 34.(9) ΕΕ αριθ. L 38 της 11. 2. 1974, σ. 2.(10) ΕΕ αριθ. L 206 της 29. 7. 1978, σ. 26.ΠΑΡΑΡΤΗΜΑ 1. Προστίθεται ο ακόλουθος πίνακας παραρτημάτων:ΠΙΝΑΚΑΣ ΠΑΡΑΡΤΗΜΑΤΩΝΠΑΡΑΡΤΗΜΑ Ι: Ορισμοί, εφαρμογή της έγκρισης ΕΟΚ τύπου, χορήγηση της έγκρισης ΕΟΚ τύπου, προδιαγραφές, δοκιμές, συμμόρφωση της παραγωγής, οδηγίεςΠροσάρτημα 1 Ελάχιστος αριθμός σημείων αγκύρωσηςΠροσάρτημα 2 Θέση των κάτω αγκυρώσεων, απαιτήσεις ως προς τη γωνίαΠροσάρτημα 3 Έγγραφο πληροφοριώνΠροσάρτημα 4 Πιστοποιητικό έγκρισης τύπουΠΑΡΑΡΤΗΜΑ ΙΙ: Θέση ενεργών αγκυρώσεων των ζωνώνΠΑΡΑΡΤΗΜΑ ΙΙΙ: Μηχανισμός έλξης2. Το παράρτημα Ι τροποποιείται ως εξής:- Μετά το σημείο 1.14 προστίθεται το ακόλουθο νέο σημείο 1.15:«1.15. "Περιοχή αναφοράς" νοείται ο χώρος μεταξύ δύο κατακόρυφων διαμήκων επιπέδων που απέχουν μεταξύ τους 400 mm, είναι συμμετρικά ως προς το σημείο H, και ο οποίος καθορίζεται με περιστροφή της κεφαλόμορφης συσκευής που περιγράφεται στο παράρτημα ΙΙ της οδηγίας 74/60/ΕΟΚ, από κατακόρυφα προς οριζόντια. Η συσκευή πρέπει να είναι ρυθμισμένη σε μέγιστο μήκος 840 mm.»- Το σημείο 2.1 τροποποιείται ως εξής:«2.1. Η αίτηση έγκρισης τύπου σύμφωνα με το άρθρο 3 παράγραφος 4 της οδηγίας 70/156/ΕΟΚ για έναν τύπο οχήματος ως προς τις αγκυρώσεις των ζωνών ασφαλείας υποβάλλεται από τον κατασκευαστή του οχήματος.»- Το σημείο 2.2 τροποποιείται ως εξής:«2.2. Υπόδειγμα του εγγράφου πληροφοριών δίδεται στο προσάρτημα 3.»- Τα σημεία 2.2.1 έως και 2.2.5 καταργούνται.- Το σημείο 3 τροποποιείται ως εξής:«3. Χορήγηση έγκρισης ΕΟΚ τύπου3.1. Εφόσον πληρούνται οι σχετικές απαιτήσεις, χορηγείται έγκριση ΕΟΚ τύπου, σύμφωνα με το άρθρο 4 παράγραφος 3 και, κατά περίπτωση, σύμφωνα με το άρθρο 4 παράγραφος 4 της οδηγίας 70/156/ΕΟΚ.3.2. Υπόδειγμα του πιστοποιητικού έγκρισης ΕΟΚ τύπου δίδεται στο προσάρτημα 4.3.3. Για κάθε εγκεκριμένο τύπο οχήματος αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν αποδίδει τον ίδιο αριθμό σε άλλο τύπο οχήματος.»- Στο σημείο 4.1. το «Παράρτημα Ι» αντικαθίσταται από το «Παράρτημα ΙΙ».- Το σημείο 4.3.1 τροποποιείται ως εξής:«4.3.1. Κάθε όχημα των κατηγοριών Μ και Ν (με εξαίρεση όσα οχήματα κατηγοριών M2 και M3 έχουν μελετηθεί συγχρόνως για αστική χρήση και για ορθίους επιβάτες), πρέπει να είναι εξοπλισμένα με αγκυρώσεις ζωνών ασφαλείας ανταποκρινόμενες στις απαιτήσεις της παρούσας οδηγίας.»- Το σημείο 4.3.2. τροποποιείται ως εξής:«4.3.2. Ο ελάχιστος αριθμός αγκυρώσεων ζωνών ασφαλείας για κάθε θέση καθημένου διατεταγμένη προς τα εμπρός και προς τα πίσω προσδιορίζεται στο προσάρτημα 1.»- Στο σημείο 4.3.5 το σύμβολο «>ΑΝΑΦΟΡΑ ΣΕ ΦΗΛΜ>» αντικαθίσταται από το σύμβολο «» (μόνο για το γερμανικό κείμενο).- Το σημείο 4.3.7 έχει ως εξής:«4.3.7. Κάθε θέση καθημένου στο προσάρτημα 1 που φέρει το σύμβολο >ΑΝΑΦΟΡΑ ΣΕ ΦΗΛΜ>πρέπει να διαθέτει τρεις αγκυρώσεις, εκτός εάν πληρούται μία από τις ακόλουθες προϋποθέσεις:- υπάρχει κάθισμα ή άλλα μέρη του οχήματος σύμφωνα με το σημείο 3.5 του προσαρτήματος 1 του παραρτήματος ΙΙΙ της οδηγίας 74/408/ΕΟΚ απευθείας κατά μέτωπο ή- κανένα μέρος του οχήματος δεν είναι μέσα στην περιοχή αναφοράς ή, όταν το όχημα κινείται, δεν μπορεί να είναι μέσα στην περιοχή αναφοράς ή- μέρη του οχήματος μέσα στην εν λόγω περιοχή αναφοράς πληρούν τις απαιτήσεις όσον αφορά την απορρόφηση ενέργειας που ορίζονται στο προσάρτημα 6 του παραρτήματος ΙΙΙ της οδηγίας 74/408/ΕΟΚ,οπότε μπορούν να προβλέπονται δύο αγκυρώσεις.»- Το πρώην σημείο 4.3.7 φέρει πλέον τον αριθμό 4.3.8. Η πρώτη πρόταση του σημείου 4.3.8 τροποποιείται ως εξής:«Για κάθε πτυσσόμενο κάθισμα ή θέση καθημένου προοριζόμενη αποκλειστικώς να χρησιμοποιείται όταν το όχημα είναι εν στάσει, καθώς και για κάθε κάθισμα . . ., δεν απαιτούνται αγκυρώσεις των ζωνών ασφαλείας.»- Μετά το σημείο 4.3.8 προστίθενται τα ακόλουθα δύο νέα σημεία 4.3.9. και 4.3.10:«4.3.9. Στην περίπτωση του άνω ορόφου ενός διώροφου οχήματος, οι απαιτήσεις για την κεντρική εμπρόσθια θέση καθημένου ισχύουν επίσης και για τις εξωτερικές εμπρόσθιες θέσεις καθημένων.4.3.10. Στην περίπτωση καθισμάτων ικανών να στρέφονται ή να λαμβάνουν διάφορους προσανατολισμούς, των οποίων γίνεται χρήση όταν δεν κινείται το όχημα, οι απαιτήσεις του σημείου 4.3.1 ισχύουν μόνο για τους προσανατολισμούς που προορίζονται για κανονική χρήση όταν το όχημα κινείται επί της οδού, σύμφωνα με την παρούσα οδηγία. Στο πληροφοριακό έγγραφο πρέπει να περιέχεται τότε σχετικό σημείωμα.»- Στο τέλος του σημείου 4.4.3.4 προστίθεται το ακόλουθο κείμενο:«Στα καθίσματα, εκτός από τα μετωπικά καθίσματα των οχημάτων των κατηγοριών M2 και M3, οι γωνίες α1 και α2 κυμαίνονται από 45 έως 90° για όλες τις φυσιολογικές θέσεις χρήσης.»- Προστίθεται το νέο ακόλουθο σημείο 5.1.1.2:«5.1.1.2. Οι δοκιμές μπορούν να περιορίζονται στις αγκυρώσεις που αφορούν ένα και μόνο κάθισμα ή μία ομάδα καθισμάτων υπό τον όρο ότι:- οι αγκυρώσεις αυτές έχουν τα ίδια δομικά χαρακτηριστικά με τις αγκυρώσεις που αφορούν τα υπόλοιπα καθίσματα ή ομάδες καθισμάτων και- όταν οι αγκυρώσεις αυτές τοποθετούνται εξ ολοκλήρου ή εν μέρει στο κάθισμα ή την ομάδα καθισμάτων, τα δομικά χαρακτηριστικά του καθίσματος ή της ομάδας καθισμάτων είναι τα ίδια με εκείνα των υπολοίπων καθισμάτων ή ομάδων καθισμάτων.»- Τα πρώην σημεία 5.1.1.2 και 5.1.1.3 αριθμούνται πλέον 5.1.1.3 και 5.1.1.4 αντίστοιχα.- Το σημείο 5.3.1 τροποποιείται ως εξής:«5.3.1. Όλες οι αγκυρώσεις των ζωνών της ίδιας ομάδας καθισμάτων υποβάλλονται ταυτόχρονα σε δοκιμή. Ωστόσο, εφόσον υπάρχει κίνδυνος η μη συμμετρική φόρτιση των καθισμάτων ή και των αγκυρώσεων να οδηγήσει σε αστοχίες, είναι δυνατόν να πραγματοποιείται πρόσθετη δοκιμή με μη συμμετρική φόρτιση.»- Το σημείο 5.3.2 τροποποιείται ως εξής:«5.3.2. Η δύναμη έλξης ασκείται με διεύθυνση που αντιστοιχεί προς τη θέση καθημένου υπό γωνία 10°±5° επάνω από την οριζόντια γραμμή σε επίπεδο παράλληλο προς το διαμήκες επίπεδο συμμετρίας του οχήματος.»- Στα σημεία 5.3.4, 5.4.1.2, 5.4.1.3, 5.4.2.1, 5.4.2.2, 5.4.3 και 5.4.5.2 το «παράρτημα IV» αντικαθίσταται από το «παράρτημα III».- Το σημείο 5.4.4.2 τροποποιείται ως εξής:«5.4.4.2. Τα φορτία που υποδεικνύονται στα σημεία 5.4.1, 5.4.2 και 5.4.3 συμπληρώνονται από δύναμη 20 φορές το βάρος ολόκληρου του καθίσματος.Στα οχήματα των κατηγοριών Μ2 και Ν3, η δύναμη αυτή πρέπει να είναι 10 φορές το βάρος ολόκληρου του καθίσματος 7 στα οχήματα της κατηγορίας M3 και N3 πρέπει να είναι 6,6 φορές το βάρος ολόκληρου του καθίσματος.»- Μετά το σημείο 5.4.5.2 προστίθεται το ακόλουθο νέο σημείο 5.4.6:«5.4.6. Δοκιμή για τα καθίσματα που είναι κατανεμημένα με κατεύθυνση προς τα πίσω.5.4.6.1. Τα σημεία αγκύρωσης υποβάλλονται σε δοκιμή με τις δυνάμεις που προδιαγράφονται στα σημεία 5.4.1, 5.4.2 και 5.4.3, αναλόγως. Σε κάθε περίπτωση, το φορτίο δοκιμής αντιστοιχεί προς το φορτίο που διαγράφεται για τα οχήματα των κατηγοριών Μ3 και N3.5.4.6.2. Το φορτίο δοκιμής πρέπει να έχει διεύθυνση προς τα εμπρός ως προς την εν λόγω θέση καθημένου, σύμφωνα με τη διαδικασία που προδιαγράφεται στο σημείο 5.3.»- Μετά το σημείο 5.5.3 προστίθεται το ακόλουθο νέο σημείο 5.5.4:«5.5.4. Κατά παρέκκλιση, οι άνω αγκυρώσεις, οι οποίες έχουν τοποθετηθεί σε ένα ή περισσότερα καθίσματα των οχημάτων άνω των 3,5 τόνων της κατηγορίας M2 και των οχημάτων της κατηγορίας M3, που πληρούν τις απαιτήσεις του παραρτήματος ΙΙΙ της οδηγίας 74/408/ΕΟΚ, δεν χρειάζεται να πληρούν όσα ορίζει το σημείο 5.5.1, όσον αφορά τη συμμόρφωση προς το σημείο 4.4.4.6. Σχετικές λεπτομέρειες για το(τα) συγκεκριμένο(-α) κάθισμα(-τα) πρέπει να σημειώνονται στην προσθήκη του πιστοποιητικού έγκρισης τύπου που αναφέρεται στο προσάρτημα 4.»- Το σημείο 6.1 τροποποιείται ως εξής:«6.1. Κατά κανόνα, ισχύουν οι μετρήσεις με τις οποίες εξασφαλίζεται η συμμόρφωση της παραγωγής σύμφωνα με τις διατάξεις που ορίζει το άρθρο 10 της οδηγίας 70/156/ΕΟΚ.»- Το σημείο 7 αριθμείται πλέον σε σημείο 8 και προστίθεται το ακόλουθο νέο σημείο 7:«7. Μεταβολές του τύπου και τροποποιήσεις των εγκρίσεων τύπου7.1. Σε περίπτωση μεταβολής του τύπου που έχει δημιουργηθεί με βάση την οδηγία ισχύουν οι διατάξεις του άρθρου 5 της οδηγίας 70/156/ΕΟΚ.»- Στο παράρτημα Ι προστίθενται τα ακόλουθα νέα προσαρτήματα:«Προσάρτημα 1Ελάχιστος αριθμός σημείων αγκύρωσης>ΘΕΣΗ ΠΗΝΑΚΑ>Σημασία συμβόλων:2: Δύο αγκυρώσεις στο κάτω μέρος που επιτρέπουν την τοποθέτηση ζώνης ασφαλείας τύπου Β ή, εφόσον απαιτείται από το παράρτημα XV της οδηγίας 77/541/ΕΟΚ, τύπου Br, Br3, Br4m ή Br4Nm.3: Δύο κάτω αγκυρώσεις και μία άνω αγκύρωση που επιτρέπουν την τοποθέτηση ζώνης ασφαλείας τριών σημείων τύπου Α ή, εφόσον απαιτείται από το παράρτημα XV της οδηγίας 77/541/ΕΟΚ, τύπου Ar, Ar4m ή Ar4Nm.Ψ: Παραπέμπει στο σημείο 4.3.3 (επιτρέπονται δύο αγκυρώσεις, εφόσον το κάθισμα είναι τοποθετημένο μέσα σε διάδρομο).>ΑΝΑΦΟΡΑ ΣΕ ΦΗΛΜ>: Παραπέμπει στο σημείο 4.3.4 (επιτρέπονται δύο αγκυρώσεις, εφόσον το αλεξήνεμο βρίσκεται εκτός της περιοχής αναφοράς).>ΑΝΑΦΟΡΑ ΣΕ ΦΗΛΜ>: Παραπέμπει στα σημεία 4.3.5 και 4.3.6 (απαιτούνται δύο αγκυρώσεις σε εκτεθειμένες θέσεις καθημένων).>ΑΝΑΦΟΡΑ ΣΕ ΦΗΛΜ>: Παραπέμπει στο σημείο 4.3.7 (επιτρέπονται δύο αγκυρώσεις, εφόσον δεν υπάρχει τίποτε μέσα στην περιοχή αναφοράς).>ΑΝΑΦΟΡΑ ΣΕ ΦΗΛΜ>: Παραπέμπει στο σημείο 4.3.10 (ειδική πρόβλεψη για τον άνω όροφο οχήματος).Προσάρτημα 2Θέση των κάτω αγκυρώσεωνΑπαιτήσεις μόνον όσον αφορά τη γωνία>ΘΕΣΗ ΠΗΝΑΚΑ>Σημειώσεις:>ΑΝΑΦΟΡΑ ΣΕ ΦΗΛΜ>: Εξωτερικά και κέντρο.>ΑΝΑΦΟΡΑ ΣΕ ΦΗΛΜ>: Εφόσον η γωνία είναι σταθερή βλέπε σημείο 4.4.3.1.>ΑΝΑΦΟΡΑ ΣΕ ΦΗΛΜ>: 45° - 90° για τα καθίσματα των οχημάτων της κατηγορίας Μ2 και Μ3.»- Προστίθενται τα ακόλουθα δύο νέα προσαρτήματα:«Προσάρτημα 3>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Προσάρτημα 4>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>3. Το παράρτημα ΙΙ καταργείται.4. Το παράρτημα ΙΙΙ μετατρέπεται σε «παράρτημα ΙΙ» και φέρει πλέον την ακόλουθη επικεφαλίδα: «Θέση ενεργών σημείων αγκύρωσης».5. Το παράρτημα IV μετατρέπεται σε «παράρτημα ΙΙΙ».


Avis juridique important

|

31977L0453

Οδηγία 77/453/ΕΟΚ του Συμβουλίου της 27ης Ιουνίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες των νοσοκόμων υπευθύνων για γενική περίθαλψη

Επίσημη Εφημερίδα αριθ. L 176 της 15/07/1977 σ. 0008 - 0010 Φινλανδική ειδική έκδοση: Κεφάλαιο 6 τόμος 1 σ. 0204  Ελληνική ειδική έκδοση: Κεφάλαιο 06 τόμος 1 σ. 0258  Σουηδική ειδική έκδοση: Κεφάλαιο 6 τόμος 1 σ. 0204  Ισπανική ειδική έκδοση: Κεφάλαιο 06 τόμος 2 σ. 0009  Πορτογαλική ειδική έκδοση : Κεφάλαιο 06 τόμος 2 σ. 0009

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουνίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες των νοσοκόμων υπευθύνων για γενική περίθαλψηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57, 66 και 253,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι για την πραγματοποίηση της αμοιβαίας αναγνωρίσεως των διπλωμάτων πιστοποιητικών και άλλων τίτλων των νοσοκόμων υπευθύνων για γενική περίθαλψη κατά την έννοια της οδηγίας 77/452/ΕΟΚ(3), η ομοιότητα που υπάρχει στα εκπαιδευτικά συστήματα επιτρέπει να  περιορισθεί ο συντονισμός ως προς τον τομέα αυτό στην αξίωση των ελαχίστων προϋποθέσεων, και να αφεθεί κατά τα λοιπά στα Κράτη μέλη η ελευθερία οργανώσεως του εκπαιδευτικού συστήματος- ότι, πάντως, ο προβλεπόμενος από την παρούσα οδηγία συντονισμός δεν αποκλείει περαιτέρω συντονισμό- ότι ο συντονισμός που προβλέπεται από την παρούσα οδηγία αναφέρεται στην επαγγελματική εκπαίδευση των νοσοκόμων υπευθύνων για γενική περίθαλψη- ότι, όσον αφορά την εκπαίδευση, η πλειονότης των Κρατών μελών δεν κάνει επί του παρόντος διάκριση μεταξύ των  νοσοκόμων που ασκούν την δραστηριότητά τους ως μισθωτοί και εκείνων που την ασκούν ως ανεξάρτητοι επαγγελματίες- ότι, εκ του γεγονότος αυτού και για να διευκολυνθεί πλήρως η ελεύθερη κυκλοφορία των επαγγελματιών εντός της Κοινότητος, φαίνεται αναγκαίο  να επεκταθεί η εφαρμογή της παρούσης οδηγίας και στους μισθωτούς νοσοκόμους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη εξαρτούν την χορήγηση πιστοποιητικών, διπλωμάτων και άλλων τίτλων των νοσοκόμων υπευθύνων για γενική περίθαλψη που προβλέπονται στο άρθρο 3 της οδηγίας 77/452/ΕΟΚ από την επιτυχία σε εξετάσεις που παρέχουν την εγγύηση ότι ο  ενδιαφερόμενος έχει αποκτήσει κατά την συνολική διάρκεια της εκπαιδεύσεώς του:  α) προσήκουσες γνώσεις των επιστημών, στις οποίες βασίζεται η γενική περίθαλψη, συμπεριλαμβανομένης ικανοποιητικής γνώσεως του οργανισμού, των φυσιολογικών λειτουργιών και της συμπεριφοράς των υγιών και των ασθενών προσώπων, καθώς και των σχέσεων, που  υφίστανται μεταξύ της καταστάσεως της υγείας του ανθρώπου και του φυσικού και κοινωνικού περιβάλλοντός του- β) ικανοποιητική γνώση της φύσεως και της δεοντολογίας του επαγγέλματος και των γενικών αρχών, που αφορούν την υγεία και την περίθαλψη- γ) προσήκουσα κλινική πείρα, η οποία πρέπει να επιλέγεται για τον εκπαιδευτικό της χαρακτήρα και να έχει αποκτηθεί υπό τον έλεγχο ειδικευμένων νοσοκόμων και σε χώρους, όπου ο αριθμός του ειδικευμένου προσωπικού και ο εξοπλισμός είναι κατάλληλοι για την  περίθαλψη των ασθενών από νοσοκόμους- δ) την ικανότητα συμμετοχής στην εκπαίδευση του υγειονομικού προσωπικού και εμπειρία εκ της συνεργασίας με το προσωπικό αυτό- ε) εμπερία εκ της συνεργασίας με άλλους επαγγελματίες του υγειονομικού τομέα.  2. Η προβλεπομένη στην παράγραφο 1 εκπαίδευση περιλαμβάνει τουλάχιστον:  α) γενική σχολική εκπαίδευση δέκα ετών, η οποία πιστοποιείται με δίπλωμα, πιστοποιητικό ή άλλο τίτλο, που χορηγούνται από τις αρμόδιες αρχές ή οργανισμούς Κράτους μέλους ή από πιστοποιητικό που βεβαιώνει την επιτυχία σε εισαγωγικές εξετάσεις, ισοτίμου  επιπέδου προς τις επαγγελματικές σχολές νοσοκόμων- β) ειδικευμένη επαγγελματική κατάρτιση κατά πλήρη απασχόληση αναφερομένη υποχρεωτικά στην ύλη του προγράμματος σπουδών, που προβλέπεται στο παράρτημα της παρούσης οδηγίας και περιλαμβάνει τρία έτη σπουδών ή 4 600 ώρες θεωρητικής και πρακτικής  διδασκαλίας.  3. Τα Κράτη μέλη μεριμνούν, ώστε το εκπαιδευτικό ίδρυμα, το επιφορτισμένο με την εκπαίδευση των νοσοκόμων να είναι υπεύθυνο για τον συντονισμό μεταξύ της θεωρίας και της πρακτικής, για το σύνολο του προγράμματος σπουδών.  Η θεωρητική και πρακτική διδασκαλία που προβλέπεται στο μέρος Α του παραρτήματος πρέπει να σταθμίζεται και να συντονίζεται με την κλινική διδασκαλία νοσοκόμου, που προβλέπεται στο μέρος Β του ιδίου παραρτήματος, κατά τέτοιο τρόπο, ώστε οι γνώσεις και  εμπειρίες, που αναφέρονται στην παράγραφο 1, να δύνανται να αποκτώνται κατά τον αρμόζοντα τρόπο.  Η κλινική διδασκαλία για τους νοσοκόμους, πρέπει να πραγματοποιείται υπό μορφή εποπτευομένων πρακτικών ασκήσεων σε νοσηλευτικό κέντρο ή σε άλλες υγειονομικές υπηρεσίες, περιλαμβανομένων και των υπηρεσιών νοσηλείας, κατ' οίκον, αναγνωρισμένες από τις  αρμόδιες αρχές ή οργανισμούς. Κατά την διάρκεια της εκπαιδεύσεως αυτής, οι υποψήφιοι νοσοκόμοι συμμετέχουν στις δραστηριότητες των εν λόγω υπηρεσιών κατά το μέτρο που οι δραστηριότητες αυτές συμβάλλουν στην εκπαίδευσή τους. Ενημερώνονται για τις  υπευθυνότητες που συνεπάγεται η παροχή νοσοκομειακής περιθάλψεως.  4. Πέντε έτη το αργότερο μετά την κοινοποίηση της παρούσης οδηγίας, κατόπιν εξετάσεως της καταστάσεως και μετά από πρόταση της Επιτροπής, το Συμβούλιο αποφασίζει, αν οι διατάξεις της παραγράφου 3 περί ισόρροπης κατανομής μεταξύ, αφ' ενός της θεωρητικής  και πρακτικής διδασκαλίας και αφ' ετέρου της κλινικής νοσοκομειακής διδασκαλίας του νοσοκόμου πρέπει να διατηρηθούν ή να τροποποιηθούν.  5. Τα Κράτη μέλη δύνανται να χορηγούν μερικές απαλλαγές σε πρόσωπα, που έχουν αποκτήσει μέρος της προβλεπομένης στην παράγραφο 2 β) εκπαιδεύσεως στα πλαίσια άλλης ισοτίμου τουλάχιστον εκπαιδεύσεως.   Άρθρο 2  Κατά παρέκκλιση των διατάξεων του άρθρου 1, τα Κράτη μέλη δύνανται να επιτρέπουν την εκπαίδευση κατά μερική απασχόληση, υπό όρους αποδεκτούς από τις αρμόδιες εθνικές αρχές.  Η συνολική διάρκεια της εκπαιδεύσεως κατά μερική απασχόληση δεν δύναται να είναι κατώτερη από εκείνη της εκπαιδεύσεως κατά πλήρη απασχόληση. Το επίπεδο εκπαιδεύσεως δεν δύναται να διακυβευθεί λόγω της κατά μερικήν απασχόληση εκπαιδεύσεως.   Άρθρο 3  Η παρούσα οδηγία ισχύει επίσης για τους υπηκόους των Κρατών μελών, οι οποίοι σύμφωνα με τον Κανονισμό του Συμβουλίου ΕΟΚ αριθ. 1612/68 της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητος(4),  ασκούν ή θα ασκήσουν ως μισθωτοί μία από τις δραστηριότητες, που αναφέρονται στο άρθρο 1 της οδηγίας 77/452/ΕΟΚ.   Άρθρο 4  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία, εντός δύο ετών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή τις σημαντικές διατάξεις εσωτερικού δικαίου, που εκδίδουν στον τομέα που διέπεται από την παρούσα οδηγία.   Άρθρο 5  Αν κατά την εφαρμογή της παρούσης οδηγίας, παρουσιάζονται σε ορισμένους τομείς μείζονες δυσχέρειες για ένα Κράτος μέλος, η Επιτροπή εξετάζει τις δυσχέρειες αυτές σε συνεργασία με το εν λόγω Κράτος, λαμβάνει δε την γνώμη της Επιτροπής Ανωτέρων  Υπαλλήλων επί της Δημοσίας Υγείας, η οποία συνεστήθη με την απόφαση 75/365/ΕΟΚ(5), όπως ετροποποιήθη από την απόφαση 77/455/ΕΟΚ(6).  Εφ' όσον παραστεί ανάγκη, η Επιτροπή υποβάλλει στο Συμβούλιο τις κατάλληλες προτάσεις.   Άρθρο 6  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 27 Ιουνίου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Α 65 της 5.6.1970, σ. 12.  (2) ΕΕ αριθ. Α 108 της 26.8.1970, σ. 23.  (3) ΕΕ αριθ. Ν 176 της 15.7.1977, σ. 8.  (4) ΕΕ αριθ. Ν 257 της 19.10.1968, σ. 2.  (5) ΕΕ αριθ. Ν 167 της 30.6.1975, σ. 19.  (6) ΕΕ αριθ. Ν 176 της 15.7.1977, σ. 13.      ΠΑΡΑΡΤΗΜΑ   ΠΡΟΓΡΑΜΜΑ ΣΠΟΥΔΩΝ ΓΙΑ ΤΟΥΣ ΝΟΣΟΚΟΜΟΥΣ ΥΠΕΥΘΥΝΟΥΣ ΓΙΑ ΓΕΝΙΚΗ ΠΕΡΙΘΑΛΨΗ  Το πρόγραμμα σπουδών, βάσει των οποίων χορηγείται δίπλωμα, πιστοποιητικό και άλλος τίτλος νοσοκόμου υπευθύνου για γενική περίθαλψη περιλαμβάνει τα ακόλουθα δύο μέρη:  Α. Θεωρητική και πρακτική διδασκαλία:  α) Νοσηλεία:  Φύση και δεοντολογία του επαγγέλματος,  Γενικές αρχές υγιεινής και νοσηλείας,  Αρχές νοσηλείας στον τομέα:  - γενικής ιατρικής και ιατρικών ειδικοτήτων,  - γενικής χειρουργικής και χειρουργικών ειδικοτήτων,  - παιδοκομίας και παιδιατρικής,  - υγιεινής περιθάλψεως λεχώνων και νεογεννήτων,  - πνευματικής υγείας και ψυχιατρικής,  - γηροκομίας και γηριατρικής- β) Βασικές επιστήμες:  Ανατομία και φυσιολογία,  Παθολογία,  Βακτηριολογία, ιολογία και παρασιτολογία,  Βιοφυσική, βιοχημεία και ραδιολογία,  Διαιτητική,  Υγιεινή:  - προληπτική ιατρική,  - υγειονομική εκπαίδευση,  Φαρμακολογία- γ) Κοινωνικές επιστήμες:  Κοινωνιολογία,  Ψυχολογία,  Γενικές αρχές διοικήσεως,  Γενικές αρχές διδασκαλίας,  Κοινωνική και υγειονομική νομοθεσία,  Νομικά ζητήματα του επαγγέλματος- Β. Κλινική διδασκαλία του νοσοκόμου:  Νοσηλεία στον τομέα:  - γενικής ιατρικής και ιατρικών ειδικοτήτων,  - γενικής χειρουργικής και χειρουργικών ειδικοτήτων,  - παιδοκομίας και παιδιατρικής,  - υγιεινής και περιθάλψεως λεχώνων και νεογεννήτων,  - πνευματικής υγείας και ψυχιατρικής,  - γηροκομίας και γηριατρικής,  - κατ' οίκον νοσηλείας.


Avis juridique important

|

31991L0382

Οδηγία 91/382/ΕΟΚ του Συμβουλίου της 25ης Ιουνίου 1991 για την τροποποίηση της οδηγίας 83/477/ΕΟΚ για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας (δεύτερη ειδική οδηγία κατά την έννοια του άρθρου 8 της οδηγίας 80/1107/ΕΟΚ)

Επίσημη Εφημερίδα αριθ. L 206 της 29/07/1991 σ. 0016 - 0018 Φινλανδική ειδική έκδοση: Κεφάλαιο 5 τόμος 5 σ. 0060  Σουηδική ειδική έκδοση: Κεφάλαιο 5 τόμος 5 σ. 0060

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουνίου 1991 για την τροποποίηση της οδηγίας 83/477/ΕΟΚ για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας ( δεύτερη ειδική οδηγία κατά την  έννοια του άρθρου 8 της οδηγίας 80/1107/ΕΟΚ )  ( 91/382/ΕΟΚ )ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 118 Α,  την πρόταση της Επιτροπής η οποία καταρτίστηκε κατόπιν διαβουλεύσεως με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας(1 ),  Σε συνεργασία με το Ευρωπαϊκό Κοινοβούλιο(2 ),  Έχοντας υπόψη τη γνώμη της Οικονομικής και Κοινωνικής Επιτροπής(3),  Εκτιμώντας :  ότι στο άρθρο 118 Α της συνθήκης προβλέπεται ότι το Συμβούλιο θεσπίζει, με οδηγία, τις ελάχιστες προδιαγραφές για να προωθήσει τη βελτίωση, ιδίως, του χώρου εργασίας, με στόχο την εξασφάλιση υψηλότερου επιπέδου προστασίας της ασφάλειας και της υγείας  των εργαζομένων;  ότι, σύμφωνα με το εν λόγω άρθρο, με τις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρών και μεσαίων επιχειρήσεων;  ότι η ανακοίνωση της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στο χώρο εργασίας(4 ) προβλέπει την έκδοση οδηγιών που αποβλέπουν στην εξασφάλιση της ασφάλειας και της υγείας των εργαζομένων;  ότι το Συμβούλιο, με το ψήφισμά του της 21ης Δεκεμβρίου 1987 σχετικά με την ασφάλεια, την υγιεινή και την υγεία στο χώρο εργασίας(5 ), σημείωσε την πρόθεση της Επιτροπής να του υποβάλει, σε σύντομο χρονικό διάστημα, τις ελάχιστες κοινοτικές προδιαγραφές  σχετικά με την προστασία από τους κινδύνους που οφείλονται σε επικίνδυνες ουσίες, συμπεριλαμβανομένων των καρκινογόνων ουσιών; ότι το Συμβούλιο έκρινε ότι, στα πλαίσια αυτά, πρέπει να ληφθεί ως βάση η αρχή της αντικατάστασης από κάποια ουσία η οποία  έχει αναγνωρισθεί ως μη επικίνδυνη ή ως λιγότερο επικίνδυνη;  ότι ο αμίαντος είναι ένας ιδιαίτερα επικίνδυνος παράγοντας που μπορεί να προκαλέσει σοβαρές ασθένειες και ο οποίος υπάρχει, σε μεγάλο αριθμό καταστάσεων στην εργασία, υπό διάφορες μορφές;  ότι, δεδομένης της πρόοδου που έχει σημειωθεί στις επιστημονικές γνώσεις και στην τεχνολογία και έχοντας υπόψη την πείρα από την εφαρμογή της οδηγίας 83/477/ΕΟΚ του Συμβουλίου της 19ης Σεπτεμβρίου 1983 σχετικά με την προστασία των εργαζομένων από τους  κινδύνους που οφείλονται στην έκθεσή τους στον αμίαντο κατά τη διάρκεια της εργασίας ( δεύτερη ειδική οδηγία κατά την έννοια του άρθρου 8 της οδηγίας 80/1107/ΕΟΚ(6 ), πρέπει να βελτιωθεί η προστασία των εργαζομένων και να μειωθούν τα επίπεδα δράσης και οι οριακές τιμές που προβλέπονται στην οδηγία 83/477/ΕΟΚ;  ότι η απαγόρευση της εφαρμογής αμιάντου με ψεκασμό ( flocage ) δεν επαρκεί για να εμποδιστεί η απελευθέρωση ινών αμιάντου στην ατμόσφαιρα; ότι πρέπει να απαγορευθούν και άλλες δραστηριότητες που συνεπάγονται την ενσωμάτωση ορισμένων υλικών που περιέχουν  αμίαντο;  ότι, προς το παρόν, δεν είναι δυνατόν να ληφθεί απόφαση για καθορισμό, σε κοινοτικό επίπεδο, μιας μοναδικής μεθόδου για τη μέτρηση της περιεκτικότητας του αέρα σε αμίαντο;  ότι πρέπει να επανεξεταστεί η παρούσα οδηγία πριν από τις 31 Δεκεμβρίου 1995, λαμβάνοντας ιδίως υπόψη την πρόοδο που σημειώθηκε στις επιστημονικές γνώσεις και στην τεχνολογία, και έχοντας υπόψη την αποκτηθείσα από την εφαρμογή της οδηγίας πείρα;  ότι, δυνάμει της απόφασης 74/325/ΕΟΚ(7 ), όπως τροποποιήθηκε τελευταία από την πράξη προσχώρησης του 1985, για την κατάρτιση προτάσεων στον τομέα αυτό, η Επιτροπή ζητάει τη γνώμη της συμβουλευτικής επιτροπής για την ασφάλεια, την υγιεινή και την  προστασία της υγείας στον τόπο εργασίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Η οδηγία 83/477/ΕΟΚ τροποποιείται ως εξής :  1.Στο άρθρο 3 η παράγραφος 3 αντικαθίσταται από το ακόλουθο κείμενο :  "3 .^ Αν, από την εκτίμηση που προβλέπεται στην παράγραφο 2, προκύπτει ότι η συγκέντρωση ινών αμιάντου στον αέρα του χώρου εργασίας, ευρίσκεται, ελλείψει κάθε ατομικού προστατευτικού εξοπλισμού, σε επίπεδο, που υπολογίζεται ή μετράται ανάλογα με την  επιλογή των κρατών μελών,  α)για το χρυσότιλο :  -κατώτερο των 0,20 ινών/cm3 επί μία οκτάωρη περίοδο αναφοράς ή/και -κατώτερο από σωρευμένη δόση 12,00 ινοημερών/cm3 επί τρίμηνη περίοδο;  β)για όλες τις άλλες μορφές αμιάντου, είτε μεμονωμένες είτε σε μείγμα, συμπεριλαμβανομένων των μειγμάτων που περιέχουν χρυσότιλο :  -κατώτερο των 0,10 ινών/cm3 επί μία οκτάωρη περίοδο αναφοράς ή/και -κατώτερο από σωρευμένη δόση 6 ινοημερών/cm3 επί τρίμηνη περίοδο,  δεν εφαρμόζονται τα άρθρα 4, 7 και 13, η παράγραφος 2 του άρθρου 14 και τα άρθρα 15 και 16 .".  2.Το άρθρο 5 αντικαθίσταται από το ακόλουθο κείμενο :  "Άρθρο 5 Απαγορεύεται η εφαρμογή του αμιάντου με ψεκασμό ( flocage ) καθώς και οι δραστηριότητες που συνεπάγονται την ενσωμάτωση μονωτικών ή ηχομονωτικών υλικών χαμηλής πυκνότητας ( κατώτερη του 1 g/cm3 ) που περιέχου αμίαντο .".  3.Στο άρθρο 7 σημείο 1, το τρίτο εδάφιο αντικαθίσταται από το ακόλουθο κείμενο :  "Το Συμβούλιο, σύμφωνα με το άρθρο 118 Α της συνθήκης, λαμβάνοντας ιδίως υπόψη την πρόοδο που σημειώθηκε στις επιστημονικές γνώσεις και στην τεχνολογία και έχοντας υπόψη την πείρα που αποκτήθηκε από την εφαρμογή της παρούσας οδηγίας, επανεξετάζει τις  διατάξεις της πρώτης φράσης του πρώτου εδαφίου πριν από τις 31 Δεκεμβρίου 1995, προκειμένου να καθοριστεί μια μοναδική μέθοδος για τη μέτρηση της περιεκτικότητας του αέρα σε αμίαντο σε κοινοτικό επίπεδο .".  4.Το άρθρο 8 αντικαθίσταται από το ακόλουθο κείμενο :  "Άρθρο 8 Ισχύουν οι ακόλουθες οριακές τιμές :  α)συγκέντρωση ινών χρυσότιλου στον αέρα του χώρου εργασίας :  0,60 ίνες/cm3 μετρώμενες ή υπολογιζόμενες σε σχέση με οκτάωρη περίοδο αναφοράς;  β)συγκέντρωση, στον αέρα του χώρου εργασίας, ινών οποιασδήποτε άλλης μορφής αμιάντου, είτε μεμονωμένων είτε σε μείγματα, συμπεριλαμβανομένων των μειγμάτων που περιέχουν χρυσότιλο :  0,30 ίνες/cm3 μετρώμενες ή υπολογιζόμενες σε σχέση με οκτάωρη περίοδο αναφοράς .".  5.Το άρθρο 9 αντικαθίσταται από το ακόλουθο κείμενο :  "Άρθρο 9 1 . Υπό την επιφύλαξη του άρθρου 7 σημείο 1 τρίτο εδάφιο, το Συμβούλιο, σύμφωνα με το άρθρο 118 Α της συνθήκης, επανεξετάζει τις διατάξεις της παρούσας οδηγίας πριν από τις 31 Δεκεμβρίου 1995, λαμβάνοντας ιδίως υπόψη την πρόοδο που σημειώθηκε στις  επιστημονικές γνώσεις και στην τεχνολογία και έχοντας υπόψη την αποκτηθείσα από την εφαρμογή της παρούσας οδηγίας πείρα .  2 . ^Οι τροποποιήσεις που είναι αναγκαίες για την προσαρμογή των παραρτημάτων της παρούσας οδηγίας στην τεχνική πρόοδο πραγματοποιούνται με τη διαδικασία των άρθρων 9 και 10 της οδηγίας 80/1107/ΕΟΚ του Συμβουλίου της 27ης Νοεμβρίου 1980 περί προστασίας  των εργαζομένων από τους κινδύνους που παρουσιάζονται συνεπεία εκθέσεώς τους, κατά τη διάρκεια της εργασίας, σε χημικά, φυσικά ή βιολογικά μέσα .^(*)" (*) ΕΕ αριθ . L 327 της 3 . 12 . 1980, σ . 8 .  6.Το άρθρο 12 τροποποιείται ως εξής :  α)στην παράγραφο 2 προστίθεται το ακόλουθο εδάφιο :  "Κατόπιν αιτήσεως των αρμόδιων αρχών, το σχέδιο πρέπει να περιέχει πληροφορίες σχετικά με τα ακόλουθα σημεία :  -τη φύση και την πιθανή διάρκεια των εργασιών,  -τον τόπο εκτέλεσης των εργασιών,  -τις χρησιμοποιούμενες μεθόδους όταν οι εργασίες συνεπάγονται το χειρισμό αμιάντου ή υλικών που περιέχουν αμίαντο,  -τα χαρακτηριστικά των εξοπλισμών που χρησιμοποιούνται για :  -την προστασία και την απολύμανση του προσωπικού που έχει αναλάβει τις εργασίες,  -την προστασία των λοιπών προσώπων που βρίσκονται στο χώρο των εργασιών ή κοντά στο χώρο αυτό .";  β)προστίθεται η ακόλουθη παράγραφος :  "3 .^ Κατόπιν αιτήσεως των αρμόδιων αρχών, το σχέδιο που αναφέρεται στην παράγραφο 1 πρέπει να τους κοινοποιείται πριν από την έναρξη των προβλεπόμενων εργασιών .".  Άρθρο 2   1 . ^Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο την 1η Ιανουαρίου 1993 .  Πληροφορούν αμέσως σχετικά την Επιτροπή .  Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από μια τέτοια αναφορά κατά την επίσημη δημοσίευση τους . Οι λεπτομέρειες της αναφοράς αυτής καθορίζονται από τα κράτη μέλη .  Όμως, για τις εξορυκτικές δραστηριότητες του αμιάντου, η ημερομηνία της 1ης Ιανουαρίου 1993 αντικαθίσταται από την ημερομηνία της 1ης Ιανουαρίου 1996 .  Ωστόσο, όσον αφορά την Ελληνική Δημοκρατία :  -η ημερομηνία που αναφέρεται στο πρώτο εδάφιο είναι η 1η Ιανουαρίου 1996,  -η ημερομηνία που αναφέρεται στο τέταρτο εδάφιο είναι η 1η Ιανουαρίου 1999 .  2 . ^Τα κράτη μέλη ανακοινώνουν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία .  Άρθρο 3  Η παρούσα οδηγία απευθύνεται στα κράτη μέλη .  Λουξεμβούργο, 25 Ιουνίου 1991 .  Για το ΣυμβούλιοΟ ΠρόεδροςJ.-C . JUNCKER ( 1)ΕΕ αριθ . C 161 της 30 . 6 . 1990, σ . 14 .  ( 2)ΕΕ αριθ . C 284 της 12 . 11 . 1990, σ . 98 και ΕΕ αριθ . C 129 της 20 . 5 . 1991, σ . 93 .  ( 3)ΕΕ αριθ . C 332 της 31 . 12 . 1990, σ . 162 .  ( 4)ΕΕ αριθ . C 28 της 3 . 2 . 1988, σ . 3 .  ( 5)ΕΕ αριθ . C 28 της 3 . 2 . 1988, σ . 1 .  ( 6)ΕΕ αριθ . L 263 της 24 . 9 . 1983, σ . 25 .  ( 7)ΕΕ αριθ . L 185 της 9 . 7 . 1974, σ . 15 .


Avis juridique important

|

31994L0064

ΟΔΗΓΙΑ 94/64/ΕΚ ΤΟΥ ΣΥΜΒΟΥΛΙΟΥ της 14ης Δεκεμβρίου 1994 για την τροποποίηση του παραρτήματος της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των ζωικών προϊόντων που αναφέρονται στο παράρτημα Α της οδηγίας 89/662/ΕΟΚ και στην οδηγία 90/675/ΕΟΚ

Επίσημη Εφημερίδα αριθ. L 368 της 31/12/1994 σ. 0008 - 0009 Φινλανδική ειδική έκδοση: Κεφάλαιο 3 τόμος 64 σ. 0232  Σουηδική ειδική έκδοση: Κεφάλαιο 3 τόμος 64 σ. 0232

ΟΔΗΓΙΑ 94/64/ΕΚ ΤΟΥ ΣΥΜΒΟΥΛΙΟΥ της 14ης Δεκεμβρίου 1994 για την τροποποίηση του παραρτήματος της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των ζωικών προϊόντων που αναφέρονται στο παράρτημα Α της οδηγίας  89/662/ΕΟΚ και στην οδηγία 90/675/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των ζωικών προϊόντων που αναφέρονται στο παράρτημα Α της οδηγίας 89/662/ΕΟΚ και στην οδηγία 90/675/ΕΟΚ (1), και ιδίως το άρθρο 6  παράγραφοι 1 και 2,  την πρόταση της Επιτροπής,  Εκτιμώντας:  ότι, για τα προϊόντα ζωικής προέλευσης εκτός του κρέατος που καλύπτεται από την οδηγία 64/433/ΕΟΚ (2), την οδηγία 71/118/ΕΟΚ (3), και οδηγία 72/462/ΕΟΚ (4), πρέπει να καθοριστούν οι αναγκαίες λεπτομέρειες για τη χρηματοδότηση των κτηνιατρικών ελέγχων- ότι, για το κρέας τρίτων χωρών, θα πρέπει να ληφθεί υπόψη η ημερομηνία από την οποία πρέπει να συναφθούν οι συμφωνίες για τη μειωμένη συχνότητα φυσικών ελέγχων των παρτίδων ορισμένων προϊόντων κατά την εισαγωγή από τρίτες χώρες βάσει της οδγηγίας  90/675/ΕΟΚ (5),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο παράρτημα της οδηγίας 85/73/ΕΟΚ το κεφάλαιο II τροποποιείται ως εξής:  α) το σημείο 2 αντικαθίσταται από το ακόλουθο κείμενο:  "2.  Ωστόσο, τα κράτη μέλη δύνανται, για τις εισαγωγές από χώρα η οποία, στις 31 Δεκεμβρίου 1994, έχει αρχίσει διερευνητικές συνομιλίες με την Κοινότητα για τη σύναψη συνολικής συμφωνίας αντιστοιχίας σε θέματα κτηνιατρικών εγγυήσεων (υγεία των ζώων και  δημόσια υγεία) βασιζόμενη στην αρχή της αμοιβαιότητας της μεταχείρισης, να διατηρούν, μέχρι τη σύναψη της συμφωνίας αυτής και, το αργότερο, μέχρι τις 30 Ιουνίου 1995, το ύψος των μειωμένων τελών που εφαρμόζουν την 1η Ιανουαρίου 1994.  Η μείωση αυτή μπορεί να είναι, το πολύ, 55 % σε σχέση με τα κατ' αποκοπήν ποσά που αναφέρονται στο σημείο 1.  Το ύψος του τέλους που επιβάλλεται στις εισαγωγές από μία εκ των τρίτων χωρών που αναφέρονται στο πρώτο εδάφιο καθορίζεται, μετά τη σύναψη της συνολικής συμφωνίας αντιστοιχίας με την εν λόγω τρίτη χώρα, με τη διαδικασία του σημείου 3, λαμβανομένων υπόψη  των κατωτέρω αρχών:  - συχνότητα των ελέγχων,  - ύψος του τέλους που επιβάλλει η εν λόγω τρίτη χώρα στις εισαγωγές καταγωγής Κοινότητας,  - κατάργηση άλλων ποσών, όπως υποχρεωτική κατάθεση ή καταβολή υγειονομικής εγγύησης, που επιβάλλονται από την τρίτη χώρα"- β) το σημείο 4 διαγράφεται.   Άρθρο 2   1.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, το αργότερο δύο ημέρες μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Ενημερώνουν αμέσως την Επιτροπής σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 3  Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινότητων.   Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 14 Δεκεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. L 32 της 5. 2. 1985, σ. 14. Οδηγία όπως τροποποιήθηκε τελευταία από την οδηγία 93/118/ΕΟΚ (ΕΕ αριθ. L 340 της 31. 12. 1993, σ. 15).(2) ΕΕ αριθ. L 121 της 29. 7. 1964, σ. 2012/64. Οδηγία όπως τροποποιήθηκε τελευταία από την οδηγία  92/5/ΕΟΚ (ΕΕ αριθ. L 57 της 2. 3. 1992, σ. 1).(3) ΕΕ αριθ. L 55 της 8. 3. 1971, σ. 23. Οδηγία όπως τροποποιήθηκε τελευταία από την οδηγία 92/116/ΕΟΚ (ΕΕ αριθ. L 62 της 15. 3. 1993, σ. 1).(4) ΕΕ αριθ. L 302 της 31. 12. 1972, σ. 28. Οδηγία όπως  τροποποιήθηκε τελευταία από τον κανονισμό (ΕΟΚ) αριθ. 1601/92 (ΕΕ αριθ. L 173 της 27. 6. 1992, σ. 13).(5) ΕΕ αριθ. L 158 της 25. 6. 1994, σ. 41.


title: Οδηγία 2009/22/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009 , περί των αγωγών παραλείψεως στον τομέα της προστασίας των συμφερόντων των καταναλωτών (Κωδικοποιημένη έκδοση) Κείμενο που παρουσιάζει ενδιαφέρον για τον ΕΟΧ

text:
               1.5.2009

               EL

               Επίσημη Εφημερίδα της Ευρωπαϊκής Ένωσης

               L 110/30

      ΟΔΗΓΊΑ 2009/22/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 23ης Απριλίου 2009
   περί των αγωγών παραλείψεως στον τομέα της προστασίας των συμφερόντων των καταναλωτών
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 98/27/ΕΚ του Ευρωπαϊκού Κοινοβουλίου και του Συμβουλίου, της 19ης Μαΐου 1998, περί των αγωγών παραλείψεως στον τομέα της προστασίας των συμφερόντων των καταναλωτών (3) έχει επανειλημμένα τροποποιηθεί κατά τρόπο ουσιαστικό (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Ορισμένες οδηγίες περιλαμβανόμενες στο παράρτημα Ι, το οποίο προσαρτάται στην παρούσα οδηγία, ορίζουν κανόνες περί προστασίας των συμφερόντων των καταναλωτών.

               (3)

               Οι μηχανισμοί που υπάρχουν σήμερα για την εξασφάλιση της τήρησης αυτών των οδηγιών, τόσο σε εθνικό όσο και κοινοτικό επίπεδο, δεν επιτρέπουν πάντοτε την παύση των παραβάσεων που θίγουν τα συλλογικά συμφέροντα των καταναλωτών. Ως συλλογικά νοούνται τα συμφέροντα που δεν περιλαμβάνουν την απλή σώρευση των συμφερόντων των ατόμων που εθίγησαν από συγκεκριμένη παράβαση. Τα ανωτέρω δεν θίγουν την άσκηση επιμέρους αγωγών από άτομα που έχουν θιγεί από συγκεκριμένη παράβαση.

               (4)

               Όσον αφορά την επιδιωκόμενη παύση παράνομων πρακτικών δυνάμει των εφαρμοστέων εθνικών διατάξεων, η αποτελεσματικότητα των εθνικών μέτρων που μεταφέρουν τις σχετικές οδηγίες, συμπεριλαμβανομένων και των προστατευτικών μέτρων τα οποία υπερβαίνουν όσα απαιτούν οι εν λόγω οδηγίες, εφόσον συμβαδίζουν με τη συνθήκη και επιτρέπονται από τις οδηγίες αυτές, μπορεί να εξουδετερώνεται όταν οι εν λόγω πρακτικές παράγουν αποτελέσματα σε κράτος μέλος διάφορο της προελεύσεώς τους.

               (5)

               Οι δυσκολίες αυτές μπορούν να θίξουν την εύρυθμη λειτουργία της εσωτερικής αγοράς, επειδή αρκεί να μετατεθεί η πηγή μιας παράνομης πρακτικής σε άλλη χώρα για να ξεφύγει οιουδήποτε νομικού καταναγκασμού. Το γεγονός αυτό συνιστά στρέβλωση του ανταγωνισμού.

               (6)

               Οι δυσκολίες αυτές μπορεί να κλονίσουν την εμπιστοσύνη των καταναλωτών στην εσωτερική αγορά και να περιορίσουν το πεδίο δράσεως των οργανώσεων εκπροσώπησης των συλλογικών συμφερόντων των καταναλωτών ή των ανεξάρτητων δημόσιων οργανισμών, αρμόδιων για την προστασία των συλλογικών συμφερόντων των καταναλωτών, οι οποίοι βλάπτονται από πρακτικές παραβιάζουσες το κοινοτικό δίκαιο.

               (7)

               Οι εν λόγω μέθοδοι συχνά εκτείνονται και πέραν των συνόρων μεταξύ των κρατών μελών. Συνεπώς, είναι επείγον να επέλθει σε ορισμένο βαθμό προσέγγιση των εθνικών διατάξεων που καθιστούν δυνατή την παύση παράνομων πρακτικών ανεξάρτητα από το κράτος μέλος στο οποίο η παράνομη πρακτική παράγει τα αποτελέσματά της. Όσον αφορά τη δικαιοδοσία, δεν θίγονται οι κανόνες του ιδιωτικού διεθνούς δικαίου και των συμβάσεων που ισχύουν μεταξύ των κρατών μελών ούτε η τήρηση των εκ της συνθήκης γενικών υποχρεώσεων των κρατών μελών και δη των συνδεομένων με την ομαλή λειτουργία της εσωτερικής αγοράς.

               (8)

               Ο στόχος της προτεινόμενης δράσης μπορεί να επιτευχθεί μόνο από την Κοινότητα. Έγκειται συνεπώς σ’ αυτήν να ενεργήσει.

               (9)

               Το άρθρο 5 τρίτο εδάφιο της συνθήκης επιβάλλει στην Κοινότητα να μην υπερβαίνει τα αναγκαία όρια για την επίτευξη των στόχων της συνθήκης. Κατ’ εφαρμογή του άρθρου αυτού, πρέπει να λαμβάνονται κατά το δυνατόν υπόψη τα ιδιαίτερα χαρακτηριστικά των εθνικών νομικών συστημάτων, παρεχόμενης στα κράτη μέλη της δυνατότητας να επιλέγουν μεταξύ διαφορετικών λύσεων που δίνουν ισοδύναμα αποτελέσματα. Τα δικαστήρια ή οι διοικητικές αρχές που είναι αρμόδια επί των διαδικασιών που προβλέπονται με την παρούσα οδηγία θα πρέπει να δικαιούνται να εξετάζουν τα αποτελέσματα προηγούμενων αποφάσεων.

               (10)

               Μια από τις εναλλακτικές λύσεις θα πρέπει να ενέχει την απαίτηση να ασκούνται οι αγωγές περί των οποίων η παρούσα οδηγία από έναν ή περισσότερους ανεξάρτητους δημόσιους οργανισμούς, ειδικά επιφορτισμένους με την προστασία των συλλογικών συμφερόντων των καταναλωτών. Άλλη επιλογή θα πρέπει να προβλέπει την άσκηση των εν λόγω αγωγών από οργανώσεις που έχουν στόχο την προστασία των συλλογικών συμφερόντων των καταναλωτών, σύμφωνα με τα κριτήρια που καθορίζει η εθνική νομοθεσία.

               (11)

               Τα κράτη μέλη θα πρέπει να μπορούν να επιλέγουν μεταξύ των εναλλακτικών λύσεων ή να τις συνδυάζουν, καθορίζοντας σε εθνικό επίπεδο τους οργανισμούς ή/και τις οργανώσεις που θα είναι αρμόδιοι για τους σκοπούς της παρούσας οδηγίας.

               (12)

               Για την αντιμετώπιση των ενδοκοινοτικών παραβάσεων, θα πρέπει να ισχύσει η αρχή της αμοιβαίας αναγνώρισης των εν λόγω οργανισμών ή/και οργανώσεων. Τα κράτη μέλη, κατ’ αίτηση των εθνικών φορέων, θα πρέπει να γνωστοποιούν στην Επιτροπή το όνομα και το αντικείμενο των εθνικών φορέων που νομιμοποιούνται να εγείρουν αγωγή στη χώρα τους σύμφωνα με τις διατάξεις της παρούσας οδηγίας.

               (13)

               H Επιτροπή είναι αρμόδια για τη δημοσίευση καταλόγου των νομιμοποιουμένων αυτών φορέων στην Επίσημη Εφημερίδα της Ευρωπαϊκής Ένωσης. Έως ότου δημοσιευθεί δήλωση περί του αντιθέτου, τεκμαίρεται ότι ο νομιμοποιούμενος φορέας έχει ικανότητα να ασκεί αγωγή εφόσον το όνομά του περιλαμβάνεται στον κατάλογο αυτό.

               (14)

               Τα κράτη μέλη θα πρέπει να έχουν τη δυνατότητα να απαιτούν από τον προτιθέμενο να ασκήσει αγωγή παραλείψεως την προηγούμενη διεξαγωγή διαβούλευσης, προκειμένου να δοθεί στον εναγόμενο η δυνατότητα να παύσει τη σχετική παράβαση. Τα κράτη μέλη θα πρέπει να έχουν τη δυνατότητα να ζητούν να γίνεται η προηγούμενη διαβούλευση σε συνεργασία με ανεξάρτητο δημόσιο οργανισμό οριζόμενο υπ’ αυτών.

               (15)

               Όσα κράτη μέλη ορίσουν προηγούμενη διαβούλευση θα πρέπει να τάσσουν προθεσμία δύο εβδομάδων αφότου ληφθεί η αίτηση διεξαγωγής διαβούλευσης, προβλέποντας ότι, εάν εντός αυτής δεν παύσει η παράβαση, ο αιτών δικαιούται να ασκήσει, χωρίς άλλη καθυστέρηση, αγωγή στο αρμόδιο δικαστήριο ή διοικητική αρχή.

               (16)

               H Επιτροπή είναι σκόπιμο να υποβάλλει εκθέσεις σχετικά με τη λειτουργία της παρούσας οδηγίας, και ιδίως όσον αφορά το πεδίο εφαρμογής της και τη διεξαγωγή προηγούμενης διαβούλευσης.

               (17)

               H εφαρμογή της παρούσας οδηγίας δεν θα πρέπει να θίγει την εφαρμογή των κοινοτικών κανόνων περί ανταγωνισμού.

               (18)

               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα II μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Πεδίο εφαρμογής
   1.   Στόχος της παρούσας οδηγίας είναι η προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τις αγωγές παραλείψεως κατά το άρθρο 2 και αποσκοπούν στην προστασία των συλλογικών συμφερόντων των καταναλωτών που περιλαμβάνονται στις οδηγίες οι οποίες απαριθμούνται στο παράρτημα Ι, προκειμένου να εξασφαλισθεί η εύρυθμη λειτουργία της εσωτερικής αγοράς.
   2.   Για τους σκοπούς της παρούσας οδηγίας, ως παράβαση νοείται κάθε ενέργεια αντίθετη προς τις οδηγίες που απαριθμούνται στο παράρτημα Ι, όπως έχουν μεταφερθεί στην εσωτερική έννομη τάξη των κρατών μελών, η οποία θίγει τα συλλογικά συμφέροντα κατά την παράγραφο 1.
   Άρθρο 2
   Αγωγές παραλείψεως
   1.   Τα κράτη μέλη ορίζουν τα δικαστήρια ή τις διοικητικές αρχές που είναι αρμόδιες επί διαδικασιών κινουμένων από νομιμοποιούμενους φορείς, κατά την έννοια του άρθρου 3, με τις οποίες επιδιώκεται:

               α)

               να διαταχθεί, με τη δέουσα ταχύτητα και, όταν ενδείκνυται, με τη διαδικασία των ασφαλιστικών μέτρων, η παύση ή η απαγόρευση οποιασδήποτε παράβασης·

               β)

               εφόσον ενδείκνυται, η λήψη μέτρων, όπως η κατάλληλη δημοσίευση του συνόλου ή μέρους της απόφασης, ή/και η δημοσίευση επανορθωτικής δήλωσης ώστε να εκλείψουν τα συνεχιζόμενα αποτελέσματα της παράβασης·

               γ)

               εφόσον επιτρέπεται από το νομικό σύστημα του συγκεκριμένου κράτους μέλους, να διαταχθεί ο ηττηθείς εναγόμενος να καταβάλει προς το Δημόσιο Ταμείο ή οιονδήποτε οριζόμενο ως δικαιούχο από την εθνική νομοθεσία, σε περίπτωση μη εκτέλεσης της απόφασης εντός της προθεσμίας που έχουν τάξει τα δικαστήρια ή οι αρμόδιες διοικητικές αρχές, συγκεκριμένο ποσό ανά ημέρα καθυστέρησης ή κάθε άλλο ποσό που προβλέπει η εθνική νομοθεσία για την εξασφάλιση της εκτέλεσης των αποφάσεων.

         2.   Η παρούσα οδηγία δεν θίγει τους κανόνες του ιδιωτικού διεθνούς δικαίου περί του εφαρμοστέου δικαίου, κατά τους οποίους εφαρμόζεται είτε το δίκαιο του κράτους μέλους προέλευσης της παράβασης, είτε το δίκαιο του κράτους μέλους όπου επήλθαν τα αποτελέσματά της.
   Άρθρο 3
   Φορείς νομιμοποιούμενοι προς έγερση αγωγής
   Για τους σκοπούς της παρούσας οδηγίας, ως «νομιμοποιούμενοι φορείς» νοούνται οι οργανισμοί ή οργανώσεις που έχουν δεόντως συσταθεί σύμφωνα με τη νομοθεσία κράτους μέλους και έχουν έννομο συμφέρον να επιβάλλουν την τήρηση των διατάξεων κατά το άρθρο 1, και συγκεκριμένα:

               α)

               ένας ή περισσότεροι ανεξάρτητοι δημόσιοι οργανισμοί, επιφορτισμένοι ειδικά με την προστασία των συμφερόντων κατά το άρθρο 1, στα κράτη μέλη όπου υπάρχουν τέτοιοι οργανισμοί ή/και

               β)

               οι οργανώσεις των οποίων ο σκοπός συνίσταται στην προστασία των συμφερόντων κατά το άρθρο 1, σύμφωνα με τα κριτήρια που θεσπίζει η εθνική νομοθεσία.

         Άρθρο 4
   Ενδοκοινοτικές παραβάσεις
   1.   Κάθε κράτος μέλος λαμβάνει τα αναγκαία μέτρα ώστε, σε περίπτωση παραβάσεως που διαπράχθηκε στην επικράτειά του, κάθε νομιμοποιούμενος φορέας από άλλο κράτος μέλος, όταν θίγονται τα συμφέροντα τα οποία προστατεύει, να μπορεί να προσφεύγει στο δικαστήριο ή τη διοικητική αρχή που προβλέπεται στο άρθρο 2, επιδεικνύοντας τον κατάλογο που προβλέπεται στην παράγραφο 3 του παρόντος άρθρου. Τα δικαστήρια ή οι διοικητικές αρχές δέχονται τον κατάλογο αυτό ως απόδειξη της ικανότητας του νομιμοποιούμενου φορέα να ασκήσει αγωγή, επιφυλασσόμενες του δικαιώματός τους να εξετάσουν κατά πόσον ο σκοπός του φορέα δικαιολογεί την έγερση αγωγής στη συγκεκριμένη περίπτωση.
   2.   Για τους σκοπούς της αντιμετώπισης των ενδοκοινοτικών παραβάσεων και με την επιφύλαξη των δικαιωμάτων που αναγνωρίζει η εθνική νομοθεσία σε άλλους φορείς, τα κράτη μέλη, κατ’ αίτηση των οικείων νομιμοποιούμενων φορέων, γνωστοποιούν στην Επιτροπή ότι οι εν λόγω φορείς νομιμοποιούνται να εγείρουν αγωγή σύμφωνα με το άρθρο 2. Τα κράτη μέλη γνωστοποιούν επίσης στην Επιτροπή το όνομα και το σκοπό αυτών των φορέων.
   3.   Η Επιτροπή καταρτίζει κατάλογο των νομιμοποιούμενων φορέων κατά την παράγραφο 2, προσδιορίζοντας το σκοπό τους. Ο κατάλογος αυτός δημοσιεύεται στην Επίσημη Εφημερίδα της Ευρωπαϊκής Ένωσης· οι τροποποιήσεις του εν λόγω καταλόγου δημοσιεύονται αμελλητί, ενώ ο ενημερωμένος κατάλογος δημοσιεύεται ανά εξάμηνο.
   Άρθρο 5
   Προηγούμενη διαβούλευση
   1.   Τα κράτη μέλη μπορούν να εισάγουν ή να διατηρούν σε ισχύ διατάξεις σύμφωνα με τις οποίες ο διάδικος που σκοπεύει να ασκήσει αγωγή παραλείψεως, πριν κινήσει τη διαδικασία αυτή, πρέπει οπωσδήποτε να επιδιώξει την παύση της παραβάσεως κατόπιν διαβουλεύσεως είτε με τον εναγόμενο, είτε με τον εναγόμενο και με κάποιον νομιμοποιούμενο φορέα, κατά την έννοια του άρθρου 3 στοιχείο α), του κράτους μέλους στο οποίο θα ασκηθεί η αγωγή. Εναπόκειται στο κράτος μέλος να αποφασίσει κατά πόσον ο επισπεύδων διάδικος πρέπει να προβεί σε διαβούλευση με τον νομιμοποιούμενο φορέα. Εάν η παύση της παράβασης δεν επιτευχθεί εντός δύο εβδομάδων μετά την υποβολή του αιτήματος προς διαβούλευση, ο ενδιαφερόμενος μπορεί άνευ ετέρου να ασκήσει αγωγή παραλείψεως.
   2.   Οι ρυθμίσεις για την προηγούμενη διαβούλευση που θεσπίζονται από τα κράτη μέλη κοινοποιούνται στην Επιτροπή και δημοσιεύονται στην Επίσημη Εφημερίδα της Ευρωπαϊκής Ένωσης.
   Άρθρο 6
   Εκθέσεις
   1.   Ανά τριετία και, για πρώτη φορά, το αργότερο στις 2 Ιουλίου 2003, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας.
   2.   Στην πρώτη έκθεσή της η Επιτροπή εξετάζει ιδίως:

               α)

               το πεδίο εφαρμογής της παρούσας οδηγίας όσον αφορά την προστασία των συλλογικών συμφερόντων προσώπων που ασκούν εμπορική, βιομηχανική, βιοτεχνική ή ελεύθερη επαγγελματική δραστηριότητα·

               β)

               το πεδίο εφαρμογής της παρούσας οδηγίας, όπως καθορίζεται από τις οδηγίες που απαριθμούνται στο παράρτημα Ι·

               γ)

               εάν η προηγούμενη διαβούλευση του άρθρου 5 συνέβαλε στην αποτελεσματική προστασία των καταναλωτών.

         Κατά περίπτωση, η έκθεση αυτή συνοδεύεται από προτάσεις για την τροποποίηση της παρούσας οδηγίας.
   Άρθρο 7
   Δυνατότητα ευρύτερης δράσης
   Η παρούσα οδηγία δεν εμποδίζει τα κράτη μέλη να εισάγουν ή να διατηρήσουν διατάξεις που αποσκοπούν να εξασφαλίσουν ευρύτερα δικαιώματα για την έγερση αγωγής σε εθνικό επίπεδο, στους νομιμοποιούμενους φορείς καθώς και σε πάντα ενδιαφερόμενο.
   Άρθρο 8
   Εφαρμογή
   Τα κράτη μέλη ανακοινώνουν στην Επιτροπή τις διατάξεις εσωτερικού δικαίου τις οποίες θεσπίζουν στον τομέα που διέπει η παρούσα οδηγία.
   Άρθρο 9
   Κατάργηση
   Η οδηγία 98/27/ΕΚ, όπως τροποποιήθηκε με τις οδηγίες που παρατίθενται στο παράρτημα ΙΙ μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης και εφαρμογής που εμφαίνονται στο παράρτημα ΙΙ μέρος Β.
   Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
   Άρθρο 10
   Έναρξη ισχύος
   Η παρούσα οδηγία αρχίζει να ισχύει στις 29 Δεκεμβρίου 2009.
   Άρθρο 11
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 23 Απριλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         P. NEČAS

      (1)  ΕΕ C 161 της 13.7.2007, σ. 39.

      (2)  Γνώμη του Ευρωπαϊκού Κοινοβουλίου της 19ης Ιουνίου 2007 (ΕΕ C 146 E της 12.6.2008, σ. 73) και απόφαση του Συμβουλίου της 23ης Μαρτίου 2009.

      (3)  ΕΕ L 166 της 11.6.1998, σ. 51.

      (4)  Βλέπε παράρτημα II μέρος Α.

      ΠΑΡΑΡΤΗΜΑ Ι

         ΚΑΤΑΛΟΓΟΣ ΤΩΝ ΟΔΗΓΙΩΝ ΚΑΤΑ ΤΟ ΑΡΘΡΟ 1
          (1)

                  1.

                  Οδηγία 85/577/ΕΟΚ του Συμβουλίου, της 20ής Δεκεμβρίου 1985, για την προστασία των καταναλωτών κατά τη σύναψη συμβάσεων εκτός εμπορικού καταστήματος (ΕΕ L 372 της 31.12.1985, σ. 31).

                  2.

                  Οδηγία 87/102/ΕΟΚ του Συμβουλίου, της 22ας Δεκεμβρίου 1986, για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη, (ΕΕ L 42 της 12.2.1987, σ. 48) (2).

                  3.

                  Οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων: άρθρα 10 έως 21 (ΕΕ L 298 της 17.10.1989, σ. 23).

                  4.

                  Οδηγία 90/314/ΕΟΚ του Συμβουλίου, της 13ης Ιουνίου 1990, για τα οργανωμένα ταξίδια και οργανωμένες διακοπές και περιηγήσεις (ΕΕ L 158 της 23.6.1990, σ. 59).

                  5.

                  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95 της 21.4.1993, σ. 29).

                  6.

                  Οδηγία 97/7/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1997, για την προστασία των καταναλωτών κατά τις εξ αποστάσεως συμβάσεις (ΕΕ L 144 της 4.6.1997, σ. 19).

                  7.

                  Οδηγία 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών (ΕΕ L 171 της 7.7.1999, σ. 12).

                  8.

                  Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου, της 8ης Ιουνίου 2000, σχετικά με ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο») (ΕΕ L 178 της 17.7.2000, σ. 1).

                  9.

                  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση: άρθρα 86 μέχρι 100 (ΕΕ L 311 της 28.11.2001, σ. 67).

                  10.

                  Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές (ΕΕ L 271 της 9.10.2002, σ. 16).

                  11.

                  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά (ΕΕ L 149 της 11.6.2005, σ. 22).

                  12.

                  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376 της 27.12.2006, σ. 36).

                  13.

                  Οδηγία 2008/122/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής (ΕΕ L 33 της 3.2.2009, σ. 10).

         (1)  Οι οδηγίες των σημείων 5, 6, 9 και 11 περιέχουν ειδικές διατάξεις για τις αγωγές παραλείψεως.

         (2)  Η εν λόγω οδηγία έχει καταργηθεί και αντικατασταθεί από την οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης (ΕΕ L 133 της 22.5.2008, σ. 66), με ισχύ από 12 Μαΐου 2010.

      ΠΑΡΑΡΤΗΜΑ II

         ΜΕΡΟΣ A

         Καταργούμενη οδηγία με τις διαδοχικές της τροποποιήσεις

      (κατά το άρθρο 9)

                  Οδηγία 98/27/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 166 της 11.6.1998, σ. 51).

                  Οδηγία 1999/44/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 171 της 7.7.1999, σ. 12).

                  Μόνον όσον αφορά το άρθρο 10

                  Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 178 της 17.7.2000, σ. 1).

                  Μόνον όσον αφορά το άρθρο 18 παράγραφος 2

                  Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 271 της 9.10.2002, σ. 16).

                  Μόνον όσον αφορά το άρθρο 19

                  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 149 της 11.6.2005, σ. 22).

                  Μόνον όσον αφορά το άρθρο 16 παράγραφος 1

                  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 376 της 27.12.2006, σ. 36).

                  Μόνον όσον αφορά το άρθρο 42

         ΜΕΡΟΣ B

         Κατάλογος καταληκτικών ημερομηνιών ενσωμάτωσης στο εθνικό δίκαιο και εφαρμογής

      (κατά το άρθρο 9)

                  Οδηγία

                  Καταληκτική ημερομηνία ενσωμάτωσης

                  Ημερομηνία εφαρμογής

                  Οδηγία 98/27/ΕΚ

                  1 Ιανουαρίου 2001

                  —

                  Οδηγία 1999/44/ΕΚ

                  1 Ιανουαρίου 2002

                  —

                  Οδηγία 2000/31/ΕΚ

                  16 Ιανουαρίου 2002

                  —

                  Οδηγία 2002/65/ΕΚ

                  9 Οκτωβρίου 2004

                  —

                  Οδηγία 2005/29/ΕΚ

                  12 Ιουνίου 2007

                  12 Δεκεμβρίου 2007

                  Οδηγία 2006/123/ΕΚ

                  28 Δεκεμβρίου 2009

                  —

      ΠΑΡΑΡΤΗΜΑ III

         ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 98/27/ΕΚ

                  Παρούσα οδηγία

                  Άρθρα 1 - 5

                  Άρθρα 1 - 5

                  Άρθρο 6 παράγραφος 1

                  Άρθρο 6 παράγραφος 1

                  Άρθρο 6 παράγραφος 2 πρώτο εδάφιο, πρώτη περίπτωση

                  Άρθρο 6 παράγραφος 2 πρώτο εδάφιο στοιχείο α)

                  Άρθρο 6 παράγραφος 2 πρώτο εδάφιο, δεύτερη περίπτωση

                  Άρθρο 6 παράγραφος 2 πρώτο εδάφιο στοιχείο β)

                  Άρθρο 6 παράγραφος 2 πρώτο εδάφιο, τρίτη περίπτωση

                  Άρθρο 6 παράγραφος 2 πρώτο εδάφιο στοιχείο γ)

                  Άρθρο 6 παράγραφος 2 δεύτερο εδάφιο

                  Άρθρο 6 παράγραφος 2 δεύτερο εδάφιο

                  Άρθρο 7

                  Άρθρο 7

                  Άρθρο 8 παράγραφος 1

                  —

                  Άρθρο 8 παράγραφος 2

                  Άρθρο 8

                  —

                  Άρθρο 9

                  Άρθρο 9

                  Άρθρο 10

                  Άρθρο 10

                  Άρθρο 11

                  Παράρτημα

                  Παράρτημα Ι

                  —

                  Παράρτημα ΙΙ

                  —

                  Παράρτημα ΙΙΙ


Avis juridique important

|

31989L0595

Οδηγία 89/595/ΕΟΚ του Συμβουλίου της 10ης Οκτωβρίου 1989 για την τροποποίηση της οδηγίας 77/452/ΕΟΚ περί αμοιβαίας αναγνώρισης των διπλωμάτων, πιστοποιητικών και άλλων τίτλων νοσοκόμου υπεύθυνου για γενική περίθαλψη και περί των μέτρων προς διευκόλυνση της πραγματικής άσκησης του δικαιώματος εγκατάστασης και του δικαιώματος της ελεύθερης παροχής υπηρεσιών, καθώς και της οδηγίας 77/453/ΕΟΚ περί του συντονισμού των νομοθετικών, κανονιστικών και διοικητικών διατάξεων των σχετικών με τη δραστηριότητα νοσοκόμου υπεύθυνου για γενική περίθαλψη

Επίσημη Εφημερίδα αριθ. L 341 της 23/11/1989 σ. 0030 - 0032 Φινλανδική ειδική έκδοση: Κεφάλαιο 6 τόμος 3 σ. 0024  Σουηδική ειδική έκδοση: Κεφάλαιο 6 τόμος 3 σ. 0024

ΟΔΗΓΙΑ ΤΟΥ ΣΥΜΒΟΥΛΙΟΥ της 10ης Οκτωβρίου 1989 για την τροποποίηση της οδηγίας 77/452/ΕΟΚ περί αμοιβαίας αναγνώρισης των διπλωμάτων, πιστοποιητικών και άλλων τίτλων νοσοκόμου υπεύθυνου για γενική περίθαλψη και περί των μέτρων προς διευκόλυνση της  πραγματικής άσκησης του δικαιώματος εγκατάστασης και του δικαιώματος της ελεύθερης παροχής υπηρεσιών, καθώς και της οδηγίας 77/453/ΕΟΚ περί του συντονισμού των νομοθετικών, κανονιστικών και διοικητικών διατάξεων των σχετικών με τη δραστηριότητα  νοσοκόμου υπεύθυνου για γενική περίθαλψη ( 89/595/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομι - κής Κοινότητας, και ιδίως το άρθρο 49, το άρθρο 57 παράγραφοι^1 και 2 πρώτη και τρίτη φράση, και το άρθρο 66,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι το άρθρο 1 παράγραφος 3 δεύτερο εδάφιο της οδηγίας 77/453/ΕΟΚ^(4 ) προβλέπει την αρχή της σταθμισμένης κατανομής -χωρίς ωστόσο να καθορίζονται τα ποσοστά -, μεταξύ, αφενός, της θεωρητικής και πρακτικής διδασκαλίας και, αφετέρου, της κλινικής  διδασκαλίας των νοσοκόμων  ότι, σύμφωνα με την παράγραφο 4 του άρθρου 1, το Συμβούλιο αποφασίζει, μετά από πρόταση της Επιτροπής, εάν οι εν λόγω διατάξεις πρέπει να διατηρηθούν ή να τροποποιη - θούν  ότι, βάσει των στοιχείων που προέκυψαν από την επανεξέταση του θέματος και λαμβανομένων υπόψη των αυξημένων απαιτήσεων όσον αφορά το επίπεδο γνώσεων των νοσοκόμων που είναι υπεύθυνοι για γενική περίθαλψη, είναι σκόπιμη η τροποποίηση του άρθρου 1  παράγραφος 4 της οδηγίας 77/453/ΕΟΚ, έτσι ώστε η θεωρητική διδασκαλία να αντι - στοιχεί τουλάχιστον στο ;/3της κλινικής διδασκαλίας και τουλάχιστον στο ήμισυ του κατώτατου ορίου εκπαίδευσης που προβλέπεται στο άρθρο 1 παράγραφος 2 στοιχείο β ) της εν λόγω οδηγίας  ότι η κατανομή αυτή απαιτεί να οριστούν επακριβέστερα η θεωρητική και  η κλινική διδασκαλία  ότι πρέπει επίσης να διευκρινισθεί, όπως και για τις παρόμοιες διατάξεις που περιέχονται σε άλλες οδηγίες που αφορούν τον τομέα της υγείας, ο μη περιοριστικός χαρακτήρας της ύλης που αναφέρεται στο παράρτημα της οδηγίας 77/453/ΕΟΚ και να χρησιμοποιηθούν  κατά ενιαίο τρόπο, τόσο στην  οδηγία 77/453/ΕΟΚ όσο και στους τίτλους του παραρτήματός της, οι όροι "θεωρητική διδασκαλία" και "κλινική διδασκαλία"  ότι πρέπει επίσης να ευθυγραμμιστεί η δια - τύπωση ορισμένων διατάξεων της οδηγίας 77/452/ΕΟΚ^(5 ), όπως τροποποιήθηκε τελευταία από την οδηγία 89/594/ΕΟΚ^(6 ), προς τη διατύπωση των συναφών διατάξεων της οδηγίας 75/362/ΕΟΚ του Συμβουλίου της 16ης Ιουνίου 1975 περί αμοιβαίας αναγνωρίσεως των  διπλωμάτων, πιστοποιητικών και άλλων τίτλων ιατρικής και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών^(7 ), όπως τροποποιήθηκε τελευταία από την οδηγία  89/594/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Η οδηγία 77/452/ΕΟΚ τροποποιείται ως ακολούθως :  1 . ^Στο άρθρο 6, η παράγραφος 3 αντικαθίσταται από το ακόλουθο κείμενο :  "3 .  Το κράτος μέλος υποδοχής μπορεί, αν γνωρίζει σοβαρά και συγκεκριμένα γεγονότα τα οποία συνέβησαν εκτός της επικράτειάς του πριν από την εγκατάσταση του ενδιαφερόμενου στο κράτος αυτό, και τα οποία ενδέχεται να έχουν συνέπειες στην ανάληψη της  σχετικής δραστηριότητας, να ενημερώσει σχετικά το κράτος μέλος καταγωγής ή προέλευσης .  Το κράτος μέλος καταγωγής ή προέλευσης εξετάζει την ακρίβεια των γεγονότων . Οι αρχές αυτού του κράτους μέλους αποφασίζουν οι ίδιες για τη φύση και την έκταση των ερευνών που πρέπει να γίνουν και ανακοινώνουν στο κράτος μέλος υποδοχής τα συμπεράσματα που  συνάγουν από αυτές, όσον αφορά τις βεβαιώσεις ή τα έγγραφα που έχουν εκδόσει .  Τα κράτη μέλη εξασφαλίζουν το απόρρητο των διαβιβαζόμενων πληροφοριών ." 2 . ^Στο άρθρο 7, η παράγραφος 2 αντικαθίσταται από το ακόλουθο κείμενο :  "2 .  Το κράτος μέλος υποδοχής μπορεί, αν γνωρίζει σοβαρά και συγκεκριμένα γεγονότα τα οποία συνέβησαν εκτός της επικράτειάς του πριν από την εγκατάσταση του ενδιαφερομένου στο κράτος αυτό και τα οποία ενδέχεται  να έχουν συνέπειες στην άσκηση της σχετικής δραστηριότητας, να ενημερώσει σχετικά το κράτος μέλος καταγωγής ή προέλευσης .  Το κράτος μέλος καταγωγής ή προέλευσης εξετάζει την ακρίβεια των γεγονότων . Οι αρχές αυτού του κράτους μέλους αποφασίζουν οι ίδιες για τη φύση και την έκταση των ερευνών που πρέπει να διενεργηθούν και ανακοι -  νώνουν στο κράτος μέλος υποδοχής τα συμπεράσματα που συνάγουν από αυτές όσον αφορά τις πληροφορίες που έχουν διαβιβάσει σύμφωνα με την παράγραφο^1 ." 3 . ^Παρεμβάλλεται το ακόλουθο άρθρο 10α :  "ιΑρθρο 10α ιΟταν κράτος μέλος απαιτεί από τους υπηκόους του, που επιθυμούν να αναλάβουν ή πρόκειται να ασκήσουν μία από τις δραστηριότητες που αναφέρονται στο άρθρο 1, να προβούν σε όρκο ή επίσημη δήλωση, και στην περίπτωση που ο όρκος αυτός ή η επίσημη δήλωση δεν  μπορούν να δοθούν από υπηκόους άλλων κρατών μελών, το κράτος μέλος υποδοχής φροντίζει να προτείνεται στους ενδιαφερόμενους ένας κατάλληλος και ισοδύναμος τύπος ." 4 . ^Στο άρθρο 11 παράγραφος 1, μετά το δεύτερο εδάφιο, παρεμβάλλεται το ακόλουθο εδάφιο :  "Προς το σκοπό αυτό και προς συμπλήρωση της προηγούμενης δήλωσης σχετικά με την παροχή των υπηρεσιών που αναφέρεται στην παράγραφο 2, τα κράτη μέλη μπορούν, για να είναι δυνατή η εφαρμογή των πειθαρχικών διατάξεων που ισχύουν στην επικράτειά τους, να  προβλέπουν είτε προσωρινή αυτόματη εγγραφή ή την τυπική ( pro forma ) ένταξη σε επαγγελματικό σύλλογο ή σωματείο, είτε εγγραφή σε μητρώο, με την προϋπόθεση ότι δεν καθυστερούν ούτε καθιστούν περισσότερο πολύπλοκη, με οποιοδήποτε τρόπο, την παροχή  υπηρεσιών, ούτε υποβάλλουν σε πρόσθετα έξοδα τον παρέχοντα τις υπηρεσίες ." 5 . ^Το άρθρο 14 καταργείται .  Άρθρο 2 Η οδηγία 77/453/ΕΟΚ τροποποιείται ως ακολούθως :  1 . ^Στο άρθρο 1 η παράγραφος 2 στοιχείο β ) και οι παρά - γραφοι 3 και 4 αντικαθίστανται από το ακόλουθο  κείμενο :  "β ) ^εκπαίδευση με πλήρες ωράριο εξειδικευμένα επαγγελματική, αναφερόμενη υποχρεωτικά στην ύλη του προγράμματος που προβλέπεται στο παράρτημα της παρούσας οδηγίας και περιλαμβάνουσα τρία έτη σπουδών ή 4^600 ώρες θεωρητικής και κλινικής διδασκαλίας .  3 .  Τα κράτη μέλη φροντίζουν ώστε το ίδρυμα που είναι επιφορτισμένο με την εκπαίδευση των νοσοκόμων να είναι υπεύθυνο για το συντονισμό μεταξύ της θεωρητικής και κλινικής διδασκαλίας για το σύνολο του προγράμματος σπουδών .  α ) ^Η θεωρητική διδασκαλία ορίζεται ως το τμήμα της εκπαίδευσης στη γενική περίθαλψη με το οποίο οι υποψήφιοι νοσοκόμοι αποκτούν τις αναγκαίες επαγγελματικές γνώσεις, κατανόηση, ικανότητες και επαγγελματική συμπεριφορά προκειμένου να οργα - νώνουν, να παρέχουν και να αξιολογούν την παροχή υγειονομικής περίθαλψης εν γένει . Η κατάρτιση αυτή παρέχεται από διδακτικό προσωπικό γενικής περίθαλψης και από άλλα αρμόδια πρόσωπα, στις σχολές νοσοκόμων καθώς και στους άλλους τόπους διδα - σκαλίας που επιλέγει το εκπαιδευτικό ίδρυμα .  β ) ^Η κλινική διδασκαλία ορίζεται ως το τμήμα της εκπαίδευσης στη γενική περίθαλψη με το οποίο ο υποψήφιος νοσοκόμος διδάσκεται, στο πλαίσιο μιας ομάδας και σε άμεση επαφή με υγιές ή ασθενές άτομο ή/και ομάδα, να οργανώνει, να παρέχει και να αξιολογεί  την απαιτούμενη γενική περίθαλψη, βάσει των γνώσεων και των ικανοτήτων που έχει αποκτήσει . Ο υποψήφιος νοσοκόμος διδάσκεται όχι μόνο να συμμετέχει σε μια ομάδα, αλλά ακόμα και να προΐσταται της ομάδας αυτής, οργανώνοντας τη γενική περίθαλψη,  συμπεριλαμβανομένης της υγειονομικής εκπαίδευσης ατόμων ή μικρών ομάδων στο πλαίσιο του υγειονομικού ιδρύματος ή της κοινότη - τας .  1 . ^β ) ^Η εκπαίδευση αυτή πραγματοποιείται σε νοσοκομεία και άλλα υγειονομικά ιδρύματα και στην κοινότητα, υπό την ευθύνη νοσοκόμων εκπαιδευτικών και με τη συνεργασία και τη βοήθεια άλλων επαγελματιών νοσοκόμων . Στη διαδικασία της διδαασκαλίας μπορεί να  συμμετέχει και άλλο ειδικευμένο προσωπικό .  Οι υποψήφιοι νοσοκόμοι συμμετέχουν στις δραστηριότητες των συγκεκριμένων υπηρεσιών στο μέτρο που οι δραστηριότητες των υπηρεσιών αυτών βοηθούν στην εκπαίδευσή τους, επιτρέποντάς τους να μάθουν να αναλαμβάνουν τις ευθύνες που απαιτεί η γενική περίθαλψη .   4 .  Η θεωρητική διδασκαλία που αναφέρεται στο τμήμα Α του παραρτήματος πρέπει να σταθμίζεται και να συντονίζεται με την κλινική διδασκαλία που αναφέρεται στο τμήμα Β του παραρτήματος, έτσι ώστε οι γνώσεις και οι εμπειρίες που απαριθμούνται στην  παράγραφο 1 να μπορούν να αποκτηθούν με τον κατάλληλο τρόπο . Η διάρκεια της θεωρητικής διδασκαλίας πρέπει να είναι τουλάχιστον το ;/3και της κλινικής διδασκαλίας τουλάχιστον το ήμισυ της κατώτατης διάρκειας εκπαίδευσης που αναφέρεται στην παράγραφο 2  στοιχείο^β )." 2 . ^Το παράρτημα τροποποιείται ως ακολούθως :  α ) ^Η εισαγωγική φράση αντικαθίσταται από το ακόλουθο κείμενο :  "Το πρόγραμμα σπουδών που οδηγεί στην απόκτηση διπλώματος, πιστοποιητικού ή άλλου τίτλου νοσοκόμου γενικής περίθαλψης περιλαμβάνει τα ακόλουθα δύο μέρη και τουλάχιστον τ' αναφερόμενα σ' αυτά μαθήματα . Η διδασκαλία ενός ή περισσοτέρων μαθημάτων μπορεί να  πραγματοποιείται στα πλαίσια άλλων κλάδων ή σε συνδυασμό με αυτούς ." β ) ^Οι τίτλοι των τμημάτων Α και Β τροποποιούνται ως ακολούθως :  - ισπανικό κείμενο : ο τίτλος "A . Ensenanza teorica y tecnica" αντικαθίσταται από τον τίτλο "A . Ensenanza teorica", και ο τίτλος "B . Ensenanzas de enfermeria clinica" αντικαθίσταται από τον τίτλο "B . Ensenanza clinica",  - δανικό κείμενο : ο τίτλος "A . Teoretisk og teknisk undervisning" αντικαθίσταται από τον τίτλο "Α . Teoretisk undervisning",  - γερμανικό κείμενο : ο τίτλος "A . Theoretischer und technischer Unterricht" αντικαθίσταται από τον τίτλο "A . Theoretischer Unterricht" και ο τίτλος "B . Klinisch-praktische Krankenpflege-Ausbil - dung" από τον τίτλο "B . Klinische Unterweisung",  - ελληνικό κείμενο : ο τίτλος "Α . Θεωρητική και πρακτική διδασκαλία" αντικαθίσταται από τον τίτλο "Α . Θεωρητική διδασκαλία" και ο τίτλος "Β . Κλινική διδασκαλία του νοσοκόμου" αντικαθίσταται από τον τίτλο "Β . Κλινική διδασκαλία",  - αγγλικό κείμενο : ο τίτλος "A . Theoretical and technical instruction" αντικαθίσταται από τον τίτλο "A . Theoretical instruction",  - γαλλικό κείμενο : ο τίτλος "A . Enseignement theorique et technique" αντικαθίσταται από τον τίτλο "A . Einseignement theorique" και ο τίτλος "B . Enseignement infirmier clinique" αντικαθίσταται από τον τίτλο "B . Enseignement clinique",  - ιταλικό κείμενο ο τίτλος : "A . Insegnamento teorico e tecnico" αντικαθίσταται από τον τίτλο "A . Insegnamento teorico" και ο τίτλος "B . Insegnamento infermieristico clinico" αντικαθίσταται από τον τίτλο "B . Insegnamento clinico",  - ολλανδικό κείμενο : ο τίτλος "A . Theoretisch en technisch onderwijs" αντικαθίσταται από τον τίτλο "A . Theoretisch onderwijs",  - πορτογαλικό κείμενο : ο τίτλος "A . Ensino teorico e tecnico" αντικαθίσταται από τον τίτλο "A. Ensino teorico" και ο τίτλος "B . Ensino clinico de enfermagem" αντικαθίσταται από τον τίτλο "B . Ensino clinico ".  Άρθρο 3 Η εκπαίδευση νοσοκόμων υπεύθυνων για γενική περίθαλψη που έχει αρχίσει πριν από τις 13 Οκτωβρίου 1989 υπό το προηγούμενο καθεστώς του άρθρου 1 της οδηγίας 77/453/ΕΟΚ μπορεί να ολοκληρωθεί σύμφωνα με το εν λόγω καθεστώς .  Άρθρο 4 Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο στις 13 Οκτωβρίου 1991 . Ενημερώνουν αμέσως την Επιτροπή σχετικά .  Άρθρο 5 Η παρούσα οδηγία απευθύνεται στα κράτη μέλη .   Λουξεμβούργο, 10 Οκτωβρίου 1989 .  Για το Συμβούλιο Ο Πρόεδρος F . DOUBIN  ( 1 ) ΕΕ αριθ . C 20 της 26 . 1 . 1988, σ . 10, και ΕΕ αριθ . C 322 της  15 . 12 . 1988, σ . 22 . ( 2 ) ΕΕ αριθ . C 235 της 12 . 9 . 1988, σ . 68, και ΕΕ αριθ . C 256 της  9 . 10 . 1989, δεν έχει ακόμη δημοσιευθεί στην Επίσημη Εφημερίδα ). ( 3 ) ΕΕ αριθ . C 134 της 24 . 5 . 1988, σ . 27 . ( 4 ) ΕΕ αριθ . L 176 της 15 . 7 . 1977, σ . 8.(5 ) ΕΕ αριθ . L 176 της 15 . 7 . 1977, σ . 1 . ( 6 ) Βλέπε σελίδα 19 της παρούσας Επίσημης Εφημερίδας . ( 7 ) ΕΕ αριθ . L 167 της 30 . 6 . 1975, σ . 1 .


title: Οδηγία 2005/2/ΕΚ της Επιτροπής, της 19ης Ιανουαρίου 2005, για την τροποποίηση της οδηγίας 91/414/ΕΟΚ του Συμβουλίου προκειμένου να καταχωριστούν η Ampelomyces quisqualis και η Gliocladium catenulatum ως δραστικές ουσίεςΚείμενο που παρουσιάζει ενδιαφέρον για τον ΕΟΧ

text:
               22.1.2005

               EL

               Επίσημη Εφημερίδα της Ευρωπαϊκής Ένωσης

               L 20/15

      ΟΔΗΓΊΑ 2005/2/ΕΚ ΤΗΣ ΕΠΙΤΡΟΠΉΣ

   της 19ης Ιανουαρίου 2005
   για την τροποποίηση της οδηγίας 91/414/ΕΟΚ του Συμβουλίου προκειμένου να καταχωριστούν η Ampelomyces quisqualis και η Gliocladium catenulatum ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, οι γαλλικές αρχές παρέλαβαν, στις 12 Απριλίου 1996, αίτηση από την JSC International Ltd για την καταχώριση της δραστικής ουσίας Ampelomyces quisqualis στο παράρτημα I της εν λόγω οδηγίας. Με την απόφαση 97/591/ΕΚ της Επιτροπής (2) επιβεβαιώθηκε ότι ο φάκελος ήταν πλήρης, εφόσον μπορούσε να θεωρηθεί ότι ικανοποιεί, καταρχήν, τις απαιτήσεις όσον αφορά τα δεδομένα και τις πληροφορίες του παραρτήματος II και του παραρτήματος III της οδηγίας 91/414/ΕΟΚ.

               (2)

               Δυνάμει του άρθρου 6 παράγραφος 2 της οδηγίας 91/414/ΕΟΚ, η Φινλανδία έλαβε αίτηση, στις 19 Μαΐου 1998, από την Kemira Agro Oy (νυν Verdera Oy) για την καταχώριση της δραστικής ουσίας Gliocladium catenulatum στο παράρτημα I της εν λόγω οδηγίας. Με την απόφαση 1999/392/ΕΚ της Επιτροπής (3) επιβεβαιώθηκε ότι ο φάκελος ήταν πλήρης, εφόσον μπορούσε να θεωρηθεί ότι ικανοποιεί, καταρχήν, τις απαιτήσεις όσον αφορά τα δεδομένα και τις πληροφορίες των παραρτημάτων II και III της οδηγίας 91/414/ΕΟΚ.

               (3)

               Αξιολογήθηκαν οι επιπτώσεις των εν λόγω δραστικών ουσιών στην ανθρώπινη υγεία και το περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, όσον αφορά τις χρήσεις που προτείνονται από τους αιτούντες. Τα κράτη μέλη που έχουν οριστεί εισηγητές υπέβαλαν στην Επιτροπή σχέδια εκθέσεων αξιολόγησης για τις ουσίες στις 28 Οκτωβρίου 1997 (Ampelomyces quisqualis) και στις 15 Ιουνίου 2000 (Gliocladium catenulatum).

               (4)

               Τα σχέδια εκθέσεων αξιολόγησης επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η επανεξέταση ολοκληρώθηκε στις 8 Οκτωβρίου 2004 με τη μορφή των εκθέσεων ανασκόπησης της Επιτροπής για την Ampelomyces quisqualis και την Gliocladium catenulatum.

               (5)

               Ο φάκελος και οι πληροφορίες που προέκυψαν από την ανασκόπηση της Ampelomyces quisqualis υποβλήθηκαν επίσης στην επιστημονική φυτοϋγειονομική επιτροπή. Η έκθεση της εν λόγω επιτροπής εκδόθηκε επισήμως στις 7 Μαρτίου 2001 (4).

               (6)

               Στη γνώμη που εξέδωσε, η επιτροπή κατέληξε στο συμπέρασμα ότι, ελλείψει ικανοποιητικής πνευμονολογικής μελέτης, δεν εξετάστηκε καταλλήλως ο κίνδυνος έκθεσης του χειριστή. Επιπλέον, η επιτροπή κατέληξε στο συμπέρασμα ότι η επαναλαμβανόμενη χορήγηση πρέπει, κατά κανόνα, να περιλαμβάνεται στη σειρά βασικών δεδομένων, αλλά θα μπορούσε να παραλείπεται εφόσον παρέχεται η απαιτούμενη αιτιολόγηση. Ειδικότερα όσον αφορά την Ampelomyces quisqualis, η επιτροπή δεν ήταν σε θέση να εκφέρει άποψη σχετικά με την αναγκαιότητα επανειλημμένης δοσολογίας, λόγω έλλειψης ικανοποιητικής πνευμονολογικής μελέτης.

               (7)

               Τέλος, η επιτροπή κατέληξε στο συμπέρασμα ότι, αν και δεν είχαν διαπιστωθεί αλλεργικές αντιδράσεις στην Ampelomyces quisqualis, δε μπορούσε να αποκλεισθεί η πιθανότητα εμφάνισής τους κατόπιν γεωργικής έκθεσης στον εν λόγω οργανισμό. Η επιτροπή συνέστησε, ως συνετό μέτρο, την παρακολούθηση της υγείας των παραγωγών και των χρηστών μετά τη χορήγηση της έγκρισης, και πρότεινε τη διάθεση αυτών των αποτελεσμάτων για μελλοντική επαναξιολόγηση.

               (8)

               Οι συστάσεις της επιστημονικής επιτροπής ελήφθησαν υπόψη κατά την ανασκόπηση, στην παρούσα οδηγία και στην έκθεση ανασκόπησης.

               (9)

               Διενεργήθηκε από τον αιτούντα δεύτερη πνευμονολογική μελέτη, όπως ζητήθηκε από την επιστημονική επιτροπή. Η μελέτη αυτή κρίθηκε επιστημονικώς βάσιμη και έγκυρη στο πλαίσιο της μόνιμης επιτροπής, και η περαιτέρω αξιολόγηση κατέληξε στο συμπέρασμα ότι η Ampelomyces quisqualis δεν είναι ούτε παθογόνος ούτε λοιμώδης για τα θηλαστικά και ότι, επίσης, δεν εμπλέκονται τοξίνες και, ως εκ τούτου, ο κίνδυνος έκθεσης του χειριστή εξετάστηκε καταλλήλως σύμφωνα με τις συστάσεις της επιστημονικής φυτοϋγειονομικής επιτροπής.

               (10)

               Δεν προκύπτει ότι μπορεί να προκύψουν αλλεργικές αντιδράσεις από τη γεωργική χρήση της ουσίας. Ως εκ τούτου, δε συντρέχει λόγος να υποστηριχθεί ότι υφίσταται σοβαρός κίνδυνος από τέτοιες αντιδράσεις. Ωστόσο, η πιθανότητα εμφάνισης αλλεργικών αντιδράσεων δε μπορεί να αποκλεισθεί εντελώς. Οι προβληματισμοί αυτοί δεν πρέπει να αποτρέψουν την καταχώριση της ουσίας στο παράρτημα Ι της οδηγίας 91/414/ΕΟΚ, αλλά θα μπορούσαν να αντιμετωπιστούν εάν τα κράτη μέλη εφάρμοζαν πρόγραμμα παρακολούθησης κατά την έγκριση φυτοπροστατευτικών προϊόντων που περιέχουν Ampelomyces quisqualis.

               (11)

               Κατά συνέπεια, η αξιολόγηση στο πλαίσιο της επιστημονικής επιτροπής κατέληξε στο συμπέρασμα ότι δεν θα υπάρχουν επιβλαβείς συνέπειες για τον άνθρωπο υπό τις προτεινόμενες συνθήκες χρήσης.

               (12)

               Από την ανασκόπηση της Gliocladium catenulatum δεν προέκυψαν τυχόν αναπάντητα ερωτήματα ή ανησυχίες, οι οποίες θα απαιτούσαν διαβούλευση με την επιστημονική φυτοϋγειονομική επιτροπή ή την ευρωπαϊκή αρχή για την ασφάλεια των τροφίμων.

               (13)

               Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν τις οικείες δραστικές ουσίες προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, υπό το φως του άρθρου 5 παράγραφος 3 της εν λόγω οδηγίας, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, κρίνεται σκόπιμο να καταχωριστούν η Ampelomyces quisqualis και η Gliocladium catenulatum στο παράρτημα I, ώστε να διασφαλίζεται ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν αυτές τις δραστικές ουσίες χορηγούνται σύμφωνα με τις διατάξεις της εν λόγω οδηγίας.

               (14)

               Μετά την καταχώριση της Ampelomyces quisqualis και της Gliocladium catenulatum στο παράρτημα I της οδηγίας 91/414/ΕΟΚ, χορηγείται εύλογη χρονική περίοδος στα κράτη μέλη ώστε να εφαρμόσουν τις διατάξεις της οδηγίας 91/414/ΕΟΚ για τα φυτοπροστατευτικά προϊόντα που περιέχουν τις υπό εξέταση ουσίες, και ιδίως να επανεξετάσουν υφιστάμενες προσωρινές εγκρίσεις και, το αργότερο μέχρι το τέλος της εν λόγω περιόδου, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/ΕΟΚ.

               (15)

               Κρίνεται συνεπώς σκόπιμο να τροποποιηθεί ανάλογα η οδηγία 91/414/ΕΟΚ.

               (16)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 30 Σεπτεμβρίου 2005, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των διατάξεων, καθώς και πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Οκτωβρίου 2005.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   1.   Τα κράτη μέλη επανεξετάζουν την έγκριση για κάθε φυτοπροστατευτικό προϊόν που περιέχει Ampelomyces quisqualis ή Gliocladium catenulatum, ώστε να διασφαλίζεται ότι τηρούνται, όσον αφορά αυτές τις δραστικές ουσίες, οι όροι που καθορίζονται στο παράρτημα I της οδηγίας 91/414/ΕΟΚ. Όπου κρίνεται σκόπιμο, τροποποιούν ή ανακαλούν τις εγκρίσεις σύμφωνα με την οδηγία 91/414/ΕΟΚ το αργότερο έως τις 30 Σεπτεμβρίου 2005.
   2.   Για κάθε εγκεκριμένο φυτοπροστατευτικό προϊόν που περιέχει Ampelomyces quisqualis ή Gliocladium catenulatum είτε ως μοναδική δραστική ουσία είτε ως μία από πολλές δραστικές ουσίες, το σύνολο των οποίων καταχωρίζεται στο παράρτημα Ι της οδηγίας 91/414/ΕΟΚ το αργότερο έως τις 31 Μαρτίου 2005, τα κράτη μέλη επαναξιολογούν το προϊόν, βάσει φακέλου ο οποίος ικανοποιεί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή καθορίζεται κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Κατόπιν αυτής της διαπίστωσης, τα κράτη μέλη:

               α)

               σε περίπτωση προϊόντος που περιέχει Ampelomyces quisqualis ή Gliocladium catenulatum ως μοναδική δραστική ουσία, όπου κρίνεται σκόπιμο, τροποποιούν ή ανακαλούν την έγκριση το αργότερο έως τις 30 Σεπτεμβρίου 2006, ή

               β)

               σε περίπτωση προϊόντος που περιέχει Ampelomyces quisqualis ή Gliocladium catenulatum ως μια από πολλές δραστικές ουσίες, όπου κρίνεται σκόπιμο, τροποποιούν ή ανακαλούν την έγκριση το αργότερο έως τις 30 Σεπτεμβρίου 2006 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή τις αντίστοιχες οδηγίες με τις οποίες καταχωρίστηκε η οικεία ουσία ή οι οικείες ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι η μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Απριλίου 2005.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 19 Ιανουαρίου 2005.

            Για την Επιτροπή

         Markos KYPRIANOU

            Μέλος της Επιτροπής

      (1)  ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την απόφαση 2004/99/ΕΚ της Επιτροπής (ΕΕ L 309 της 6.10.2004, σ. 6).

      (2)  ΕΕ L 239 της 30.8.1997, σ. 48.

      (3)  ΕΕ L 148 της 15.6.1999, σ. 44.

      (4)  Γνώμη της επιστημονικής φυτοϋγειονομικής επιτροπής για την αξιολόγηση της Ampelomyces quisqualis στο πλαίσιο της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων — Γνώμη που εκδόθηκε από την επιστημονική φυτοϋγειονομική επιτροπή στις 7 Μαρτίου 2001.

      ΠΑΡΑΡΤΗΜΑ
      Στο τέλος του πίνακα του παραρτήματος Ι της οδηγίας 91/414/ΕΚ προστίθεται η ακόλουθη σειρά:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «94

                        Ampelomyces quisqualis

                     Στέλεχος: AQ 10
                     Αριθ. συλλογής καλλιέργειας: CNCM I-807
                     Αριθ. CIPAC
                     Δεν έχει χορηγηθεί

                     Άνευ αντικειμένου

                     1 Απριλίου 2005

                     31 Μαρτίου 2015

                     Επιτρέπεται να χρησιμοποιείται μόνον ως μυκητοκτόνο.
                     Κατά τη χορήγηση εγκρίσεων πρέπει να λαμβάνονται υπόψη τα συμπεράσματα της έκθεσης ανασκόπησης για την Ampelomyces quisqualis, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 8 Οκτωβρίου 2004.

                     99

                        Gliocladium catenulatum

                     Στέλεχος: J1446
                     Αριθ. συλλογής καλλιέργειας: DSM 9212
                     Αριθ. CIPAC
                     Δεν έχει χορηγηθεί

                     Άνευ αντικειμένου

                     1 Απριλίου 2005

                     31 Μαρτίου 2015

                     Επιτρέπεται να χρησιμοποιείται μόνο ως μυκητοκτόνο.
                     Κατά τη χορήγηση εγκρίσεων πρέπει να λαμβάνονται υπόψη τα συμπεράσματα της έκθεσης ανασκόπησης για την Gliocladium catenulatum, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 30 Μαρτίου 2004.
                     Σε αυτή τη συνολική αξιολόγηση, τα κράτη μέλη πρέπει να δίνουν ιδιαίτερη προσοχή στην ασφάλεια των χειριστών και των εργαζομένων. Όπου κρίνεται σκόπιμο, πρέπει να εφαρμόζονται μέτρα διαχείρισης του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές των δραστικών ουσιών παρέχονται στην έκθεση ανασκόπησης.